
Doctrina  de  nervis,  gravissima  illa  physiologiae  pars, 
summae  oblectationis  plena,  ultimis  his  annis  virorum  docto- 
rum animos  in  dies  magis  ad  se  convertere  coepit.  Etenim 
ad  hanc  physiologiae  provinciam  excolendam  plerique  aeta- 
tis recentissimae  scrutatores  summis  viribus  summaque  opera 
incubuerunt,  quo  facium  est,  ut,  quamvis  nonnulla  hujus 
disciplinae  fundamenta  adhuc  parum  stabilia  sint,  tamen 
ars  brevi  temporis  spatio  ad  id  perfectionis  fastigium  evecta 
sit,  ut  observatorum  studiis  splendidissimus,  quem  ipsi  vix 
animis  praesagire  potuerunt,  successus  contigerit.  Neque 
igitur  mirandum  est,  praeceptores  ingeniosissimos  Bidder  et 
Reichert,  viros  illos  litteris  doctrinisque  penitus  deditos, 
quibus  quum  physiologia,  tum  nostra  literarum  universitas 
tam  multa  accepta  referunt,  scholis  suis  praeclarissimis  in 
me  quoque  talium  disquisitionum  amorem  et  studium  exci- 
tavisse. 

Quo  studio  adductus,  quum  anno  superiore,  examine, 
quod  dicitur,  rigoroso  feliciter  perfunctus,  a gratioso  medi- 
corum ordine  veniam  impetrassem  dissertationem  inauguralem 
conscribendi,  ad  professorem  honoratissimum  Dr.  Bidder 
me  contuli,  ut  mihi  et  materiam,  de  qua  scriberem,  ex  mi- 

croscopica  de  nervis  doctrina  deligeret.,  et  sub  suis  auspi- 
ciis investigationes  instituendi  potestatem  faceret,  petiturus. 
Tum  mihi  praeceptor  summe  venerandus,  ut  medullae  spi- 
nalis texturam,  praesertim  in  piscibus,  diligentius  perquiren- 
dam sumerem,  auctor  exstitit,  se  ipsum  et  re  et  consilio  in 
summae  difficultatis  quaestione  mihi  adfuturum  pollicitus. 
Quam  materiam,  quum  fere  inter  omnes  conveniat,  iis,  quae 
nobis  in  promptu  sint,  subsidiis  totam  perquiri  vix  posse, 
ideoque  aetati  posteriori  esse  relinquendam,  multum,  ut 
aperte  profitear,  addubitavi  mihi  indagandam  eligere,  quippe 
in  qua  tot  physiologorum  excellentium  et  operam  et  soller- 
tiam, tum  prioribus  tum  nostris  temporibus,  paene  irritam 
cecidisse  viderim.  Itaque,  virium  imbecillitatis  haud  ignarus, 
quum  praesertim  in  disquisitionibus  microscopicis  me  parum 
viderem  exercitatum,  hanc  operam  suscipere  minime  ausus 
essem,  nisi  duae  res,  ab  incepto  ne  desisterem,  me  permo- 
vissent. Namque  maxima  gravissimi  hujus  organi  admiratio 
ejusque  certius  cognoscendi  cupiditas,  quae  jam  dudum  ani- 
mum meum  tenuerant ,*  iterum  majore  vi  sunt  suscitatae. 
Quam  cupiditatem,  consentaneum  est,  quo  magis  arte  me- 
dica tam  egregia  atque  divina  imbuamur  , eo  acrius  animos 
nostros  ad  medullae  spinalis  structuram  accuratius  cogno- 
scendam incitare,  ut,  ejus  rationibus  innisi,  naturae  leges, 
quae  in  nervoram  motibus  obtineant,  rite  ordinare  possimus. 

Anatomia,  quae  totum  nervorum  periphericorum  systema 
tam  plane  nostris  oculis  proponit,  tamen  hucusque  de  organo 
illo  nihil  certius  nos  edocere  potuit.  Physiologia  autem, 
quae  nisi  anatomia  adjutrice  stare  non  potest,  in  illa  tan- 
quam  in  fundamento  suo  reposita,  hac  in  re  tamen  majores, 
quam  anatomia,  progressus  fecit,  firmiores  leges  constituere 
conata.  Ad  therapiam  vero  quod  attinet,  in  ea  quanti  mo- 

menti  sit  hujus  organi  cognitio,  vel  primo  adspectu  nobis 
facile  persuademus,  quoniam  vix  ulla  invenitur  affectio  vehe- 
mentior,  in  qua  maxima  medullae  spinalis  gravitas  non  eviden- 
tissime appareat.  At  nihilo  secius  pathologis  etiam  doctis- 
simis, qui  difficillima  observationum  microscopicarum  arte 
summam  sibi  pepererunt  gloriam  atque  auctoritatem,  nequa- 
quam contigit,  ut  quoque  in  casu  aliquod  commutationis 
vestigium  deprehenderint.  Et  mutationes  pathologicas  earum 
partium,  quas  ne  sano  quidem  organismo  exquirere  licuit, 
ab  iliis  parum  compertas  esse,  quis  est,  qui  miretur?  Quo 
melius  autem  intelligimus,  quanta  hujus  organi  ad  totam 
animalis  vitam  sit  auctoritas,  quantopere  id  vel  ad  remotis- 
simas organismi  partes  imperium  suum  extendat,  adeoque 
levissima  rerum  externarum  momenta  prius  percepta  ad 
ceteras  corporis  partes  propaget,  eo  magis  fundamenta  ana- 
tomica hac  in  re  manca  esse  atque  imperfecta  confitendum 
est,  eoque  acrius  illud  organon  cognoscendi  studium  in  ani- 
mis nostris  incenditur. 

Maxime  vero  auxilium  a Dr.  Bidder  promissum  mihi 
animum  addidit,  meque,  ut  difficillimam  hanc  quaestionem 
susciperem,  impulit.  Itaque  jucundissimo  mihi  officio  satis- 
facere liceat  professori  Bidder,  qui  non  solum  totum  per 
tempus,  quo  in  hac  literarum  universitate  studiis  operam 
navabam,  et  amicissime  me  usus  est,  et  artis  amorem  quam 
maxime  excitavit,  verum  etiam  ad  conscribendam  hanc  dis- 
sertationem tum  totius  bibliothecae  suae  potestatem  mihi 
fecit,  tum,  quamvis  multis  distentus  negotiis,  omni  ratione 
me  adjuvit  ac  saepe,  quum  disquisitionum  difficultate  defa- 
tigatus operam  non  viderer  persequi  posse,  studium  animum- 
que et  novas  vires  addidit,  intimo  animo  hic  publice  gratias 
persolvendi  quam  plurimas. 

Praeterea  commilitoni  amicissimo  Kuettner,  cujus  manu 
sollerti  delineationes  IV  et  V factae  sunt,  gratias  debitas 
agimus ; ceteras  imagines  ipse  delineavi. 

Disquisitiones,  quas  proposituri  sumus,  quamquam  jam 
pridem  ad  finem  adductae  erant,  tamen  et  iconibus  delinean- 
dis atque  in  urbe  procul  remota  cupro  exprimendis  et  aliis 
quibusdam,  quae  ex  inopinato  acciderant,  rebus  adversis, 
quo  minus  in  medium  proferremus,  ad  hoc  usque  tempus 
prohibebamur.  Dissertationem  meam  non  omnibus  satisfa- 
cere votis,  et  in  medulla  spinali  multas  esse  texturae  ana- 
tomicae ratiorfes,  quae  postero  tempori  exquirendae  relin- 
quantur, quamvis  ipse  optime  cognitum  habeam,  tamen,  quum 
investigandi  methodi  adhuc  usitatae  neutiquam  perfectae  sint, 
quumque  major  observationum  pars  diebus  auctumni  brevi- 
bus obscurisque  instituta  fuerit,  ipseque  praeterea  saepius 
valetudine  parum  commoda  a studiis  avocatus  sim,  sane,  ut 
largiores  exquisitionum  fructus  praeberem,  mihi  non  contigit. 

Denique  gravissima  haec  perscrutatio  si  a multis  sus- 
cepta fuerit,  atque  judicem  quamquam  severum,  at  integrum 
tamen  incorruptumque  invenerit,  votorum  summam  mihi  as- 
secuturus esse  videor. 


CAPUT  !. 

De  perscrutandi  ratione  a me  adhibita. 


Omnium  primum  de  ratione,  qua  investigationes  meas 
instituerim,  quum  praesertim  non  deluerint,  qui  de  methodo, 
a nobis  quoque  adhibita,  dubitationes  moverint,  nonnulla 
praemittenda  esse  censui. 

Medullam  spinalem  recentem  in  acido  chromico  mero, 
cujus  partes  centenae  duae  in  aqua  solutae  erant,  posuimus. 
Verumtamen  etiam  medullam  spinalem  e praeparatis  in  spiritu 
vini  asservatis  exemptam  in  talique  solutione  depositam  in 
disquisitionibus  microscopicis  eadem  commoda  praebere  no- 
bis persuasimus.  Mammalium  majorum  medulla  spinalis 
recens  hebdomadibus  6 — 8 circumactis,  avium  pisciumque 
et  ranarum  jam  post  hebdomades  2 — 3 adeo  indurata  ap- 
paruit, ut  aliqua  exercitatione  adepta  non  difficile  esset,  ope 
cultri  tonsorii  acuti  segmenta  tum  longitudinalia  tum  trans- 
versa, tenuia  atque  pellucida,  parare.  Fortioribus  acidi 

) 

chromici  solutionibus  in  usum  vocatis,  quamquam  haec  me- 
dullae spinalis  induratio  multo  breviore  tempore  facta  est, 
tamen  medulla  ea  in  re  adeo  fragilis  exstitit,  ut  segmenta 
satis  tenuia  integra  servare  nullo  modo  contingeret.  E con- 
trario praeparata,  quae  in  acidi  chromici  solutione,  eo,  quo 
ante  diximus,  modo  diluta,  conservata  fuerant,  vel  anno 


elapso,  ad  inquirendam  omnino  idonea  sese  exhibuerunt. 
Segmenta  tenuia  quo  aptiora  pervestigationibus  microseopicis 
fierent,  nos  quoque  dilutiore  kali  vel  natri  caustici  solutione 
illa  humectavimus.  Neque  minus  aptum  cognitum  est  acido 
sulphurico  diluto  uti,  quod  quidem  praeterea  id  commodum 
obtulit,  quod  praeparata,  non  exsiccata,  complures  per  dies 
servari  atque  adhiberi  poterant.  Observationes  a nobis  de 
aliis  materiis  substantiam  nervosam  durantibus  institutae 
quantum  edocuerunt,  nulla  earum  digna  est,  quae  acido 
chromico  par  habeatur,  qua  de  causa  dubium  non  est,  quin 
omni  tempore  histologi  cl‘.  Ha n nover  meritum,  qui  primus 
eo  contendit,  ut  virorum  doctorum  attentionem  ad  acidi  chro- 
mici  in  perquisitionibus  histologicis  utilitatem  converteret, 
gratis  animis  sint  agnituri.  Telae  organicae,  si  acido  chro- 
mico tractantur,  rigescentes  quasi  formas  primitivas  offerunt, 
eoque  modo  fere  easdem  rationes  morphologicas,  quae,  vivo 
organismo,  statuendae  videntur,  oculis  proponunt.  Quin 
etiam  telae,  dum  rigescunt,  ne  formas  induant,  quae  vario- 
rum errorum  ansam  praebuerint,  impediuntur.  Sic,  ut  ex- 
emplo utamur,  fibrarum  tenuium,  quae  semper  in  systemate 
nervorum  centrali  parietibus  teneris  instructae  reperiuntur, 
species  varicosa,  quae  in  cerebro  vel  medulla  spinali  adeo 
recentissimo  statu  observatis  offertur,  nec  tamen  est  nisi 
artificiale  post  mortem  phaenomenon,  in  hac  tractandi  ratione 
exsistere  non  potest. 

Ceterum  opiniones  longe  diversas  de  acidi  chromici  in  ejus- 
modi indagationibus  utilitate  ab  aliis  prolatas  videmus.  Ex 
quibus  admonere  nunc  liceat  unius,  qua  Valentin  cl'.  Han- 
nover  sententiam  de  fibrarum  ex  cellulis  nervosis  origine1) 

» 

1)  Recherciies  microscopicpies  «ur  le  systeme  nerveaux  par  Adolplie 
Hannover.  Copcnhagen  1844. 

his  verbis  sibi  videtur  satis  refutare  posse  : „Diese  Wahr- 
nehmung  ist  nach  der  Anwendung  der  Cbromsiiure  ganz 
erklarlich,  da  hier  die  Nervenkiirper  minder  isolirt  sicli  dar- 
stellen  uud  die  Priinitivfasern  undeutlich  werden!?“  — Simi- 
liter Blatt  manu  J)  in  praefatione,  microscopicae  organorum 
centralium  systematis  nervosi  batrachiorum  descriptioni  prae- 
fixa, scrutationes  microscopicas,  ultimis  decenniis  susceptas, 
nos  monere  ait,  ne  amplius  experimenta  hujusmodi  artifi- 
cialia instituamus.  Nec  possum,  quin  virum  doctum,  quem 
priorem  nominavi,  in  opere  suo  ita  inscripto  : „Kritische  Dar- 
stellung  fremder  und  Ergcbnisse  eigcner  Forschungen“ 1  2) 
sententiam  modo  commemoratam  non  prolaturum  fuisse  cre- 
dam, si  ipse  continua  pervestigatione  materiam,  quam  dicit 
suspectam,  diligentius  examinavisset.  Blattmann  quoque, 
cujus  eximius  doctrinae  amor  atque  rei  ab  ipso  tractatae 
studium  in  opusculo  illo  tam  luculenter  apparent,  haud  dubie 
nonnulla,  quae  infra  afferre  liceat3),  non  proposuisset,  nisi 
opinione  praejudicata  de  artificiali  telarum  perscrutandarum 
praeparatione  captus  ad  observationes  suas  sese  contulisset. 
Naturales  fibrarum  rationes  quantopere  in  medulla  spinali 
recenti  perquirenda  apparatibus  nostris  pro  rata  parte  tam 
rudibus,  tam  ingentibus  destruamus  turbemusque  et  perver- 
tamus, Blattmann  omnino  eo,  quo  par  erat,  modo  respicere 


1)  Die  Centralorgane  des  Nervensystems  bei  den  Hatrachiern,  Ziirich 
J850,_pg.  5. 

2)  Valentin,  Vol.  VI,  pg.  9G.  1841. 

3)  I.  c.  p.  17:  Die  Langslasem  durchzielien  die  ganze  Liinge  des  Itii- 
ckcnmarks  und  erleiden  hinter  der  Leistenanschwellung  eine  lidrhst  eigen. 
thiimliche  Veranderung.  — Pag.  18:  Die  eigentlichen  Ganglienkugeln  sind 
beim  Frosche  sehr  selten  und  die  Verbindung  der  Fasern  mit  ilinen  uocli  sel- 
tener  und  erscbeint  mehr  ais  eine  RariUStsfrage.  — Pag.  28  : Fasern,  die 
der  grauen  Substanz  ausschliesslicli  angehbren,  habe  ich  niclit  gefundcn.  — 
Die  Fasern  endigen  im  Riickenmarke  blind  u.  s.  w. 

noluit.  Itaque,  quamvis  haud  negaverim,  difficultates  innu- 
mera^, quae  tali  perquisitioni  se  objiciant,  ne  acido  chro- 
mico  quidem  adhibito  totas  removeri  posse,  multosque  errores, 
qui  evitari  vix  queant,  etiamnum  restare,  tamen  inter  omnes 
rationes  hunc  in  finem  commendatas,  quas  quidem  hodie  in- 
ire liceat,  indurationi  acido  chromico  factae  sine  dubio  pal- 
mam deferendam  esse  persuasissimum  habeo.  Neque  dubito, 
quin,  nisi  observationes  permultae,  quae  in  re  nostra  ver- 
santur, cum  opinione  ista  de  egregia  illa  materia  praesumpta 
susceptae  essent,  jam  longe  majores  in  exploranda  medullae 
spinalis  textura  facturi  fuerimus  progressus.  Ouodsi  in 
quosdam  errores  in  opere  Blattmanniano  inventos  lecto- 
rum animos  advertimus,  nequaquam  operam  ab  illo  insum- 
ptam parvi  aestimandam  censemus,  sed  id  solum  agimus, 
ut  scientiae  patentiorem  viam  aperiamus,  catenasque  illi  in- 
terdum injectas,  quantum  in  nobis  fuerit,  dirumpamus. 

Nos  quidem , quamvis  in  pervestigationibus  hisce  in 
hominum,  equorum,  boum,  felium,  canum,  ovium,  murium 
aliorumque  mammalium,  nec  non,  occasione  oblata,  avium  et 
ranarum  medullam  spinalem  ope  microscopii  inquisierimus, 
tamen  praecipue  medullam  spinalem,  qualis  in  piscibus  ob- 
servatur, quam  diligentissime  perscrutandam  sumpsimus.  Ouam 
ad  rem  praecipue  hac  causa  adducti  sumus,  quod,  quemad- 
modum ultimis  his  annis,  texturae  systematis  nervosi  ratione 
habita,  laetissimus  observationum  eventus  in  piscibus  con- 
tigisset, ita  medullae  spinalis  texturam  indagatu  difficilli- 
mam in  his  animalibus  facilius,  quam  in  ceteris,  cognosci 
posse  speravimus.  Praeterea  propter  exiguam  organi  in 
piscibus  crassitiem  segmenta  tenuia,  quum  per  totam  ejus 
planitiem  uno  ductu  fierent,  facilius  obtineri  posse  re- 
speximus. 

Quae  autem  ile  medullae  spinalis  structura  in  piscibus 

comperta  fuerint,  ea  majore  ex  parte  etiam  ad  animalia 

\ 

vertebrata  ordinum  superiorum  atque  ad  hominem  posse 
transferri , nobis  extra  omnem  dubitationis  aleam  positum 
videtur.  Etenim  certo  nobis  persuasimus,  quemadmodum  in 
corporum  animalium  constructione  organa  quaedam  velut  ele- 
mentaria non  desint,  quae  toto  regno  animali  recurrant,  — 
item  necessc  esse  hujus  organi  structuram,  quamvis  multae 
observentur  varietates,  tamen  fundamenta  quaedam  constantia, 
et  idcirco  ubique  reperta,  ostendere.  Ouae  quum  ita#sint, 
eximii  cujusdam  nostrae  aetatis  histologi  sententia,  qua  ea, 
quae  in  animalibus  observando  cognita  sint,  in  homines  trans- 
ferenda esse  negat,  nullo  idoneo  argumento  nititur.  Exstare 
enim  differentias  quamquam  haud  infitiamur,  tamen  certis 
limitibus  eas  contineri  pro  certo  habemus.  Sic,  ut  exem- 
plum afferam,  si  contigerit  nervorum  spinalium  fibras  in  cel- 
lulas cinereae  medullae  spinalis  substantiae  transeuntes  in 
animalibus  monstrare,  talem  connexum  in  hominibus  deficere 
posse,  nullo  modo  concedendum  mihi  videtur.  ^ 

Observationes  nostras  segmentis  medullae  spinalis,  quae 
ex  praeparatis  acido  chromico  induratis  repetitae  erant,  in- 
stitutas esse  jam  supra  commemoravimus.  Qua  in  re  ad 
fibrarum  tum  medullae  spinalis  tum  nervorum  spinalium 
decursum  praecipue  animos  attendimus,  quas  fibras  gradatim 

a circuitu  medullae  ad  partem  internam,  a substantia  cinerea 

% 

ad  exteriora,  ab  una  parte  medullae  ad  alteram,  ab  anteriore 
ad  posticam  et  vice  versa  diligenter  persecuti  sumus. 
Ouodsi  Ludvvig  *)  merito  atque  optimo  jure  ad  vasa,  cum 
pia  matre  in  medullam  spinalem  penetrantia,  quorum  ad  hunc 


1)  Lehrbuch  der  Pliysiologie.  Ileidclberg  1S52.  p.  130. 

dicni  in  medullae  textura  explananda  parum  habita  est  ratio, 
attentionem  nostram  convertit,  unamque  ex  causis  gravis- 
simis retardatae  medullae  spinalis  cognitionis  in  eo  positam 
esse  credit,  quod  vasa  illa  non  satis  respecta  fuerint,  haec 
animadversio  quidem  maxime  ad  eam  perscrutandi  methodum 
pertinet,  qua  spatia,  quae  in  transversis  medullae  spinalis 
segmentis  substantia  alba  atque  cinerea  diversis  locis  obti- 
nerent, emetiendo  quaestionem  de  nervorum  spinalium  ori- 
gine cerebrali  explicari  posse  censuerunt.  Contra  in  ea, 
quam»  nos  secuti  sumus,  ratione  non  modo  partes  nervosae 
et  tela  cellulosa  cum  vasis  inter  se  facile  poterant  discerni, 
verum  etiam , quum  solum  singulas  nervorum  fibras  in 
diversas  regiones  persequeremur,  quoad  certiora  de  iis  co- 
gnoscere contingeret,  quanta  telae  cellulosae  copia  nervis 
admixta  esset,  non  ita  multum  intererat. 

Quod  autem  Volkmann,  physiologus  tam  praeclarus, 
mensiones  sententiae  suae  fundamenta  posuit  ejus  rei  causa 
in  medullae  pervestigationum  microscopicarum , quales  tunc 
temporis  erant,  ratione  imperfeeta  quaerenda  videtur.  Ille 
commentatione  sua,  ab  omnibus  viris  doctis  summopere  col- 
laudata1), plerosque  suae  aetatis  observatores  in  suam  sen- 
tentiam adduxit,  donec  Koelliker  adversarius  coortus  men- 
sionum veritatem  in  controversiam  vocavit.  Oui  cl1.  Volk- 
mann doctrinam  adeo  labefactavit,  ut  etiam  multi  summae 
auctoritatis  scrutatores  ejus  opiniones  recipere  non  dubita- 
rent. Nunc  rursus  quasi  in  limine  ejus  temporis  collocati 
sumus,  quo  futurum  sit,  ut  doctrina  Koellikeriaua  omnium 
consensu  falsa  habeatur.  Nobis  vero  haud  mediocri  est 
laetitiae,  quod  cl'.  Volkmann  doctrinam  non  tantum  in  uni- 

1)  Vide  in  voce:  Nenenpliysiologie  in  Wagner’s  Hanihvdrlerbucli 

det’  Physiologie. 

versum  veram  esse  agnoscere,  sed  etiam  in  singulis  rebus 
ei  tam  idonea  adminicula  suppeditare  licet,  quibus  firmiora 
ne  ipse  quidem  auctor  sperare  potuerit. 

At  priusquam  ad  perscrutationes  a nobis  ipsis  institutas 
transeamus,  literarum  ad  rem  propositam  pertinentium  men- 
tionem inferri  necessarium  videatur.  Equidem  etiam,  fere 
omnibus,  quae  ad  quaestionem  nostram  spectant,  inde  a tem- 
pore satis  remoto  perquisitis,  observationes  et  conjecturas, 
in  quibus  et  ingenii  acumen  et  cognitio  rei  parum  accurata 
in  vicem,  quid  valerent,  experta  sunt,  quam  diligentissime 
examinavi.  Oua  in  re  ne  errores  quidem  atque  hypotheses 
falsae  parvi  sunt  pretii,  quippe  ex  quibus  et  mentis  huma- 
nae indoles  et  modus,  quo  scientia  fundamenta  magis  magis- 
que stabilia  jecerit,  plane  appareat.  Sic  milii  quoque 
historica  rei  perquisitio  magnae  oblectationi  fuit,  atque  usum 
haud  parvum  attulit.  Verumtamen,  si  literas  ad  medullae 
spinalis  texturam  spectantes  vel  brevi  conspectu  perlustrare 
vellem,  tum  quoque  largior  adesset  materia,  quam  quae 
angustis  dissertationis  finibus  contineri  posset.  Accedit,  quod 
res  hac  commentatione  pertractandae  tam  singulares  sunt, 
quae  vix  multos  lectores  alliciant;  illis  autem  paucis,  quos 
spero  opusculum  meum  diligentius  perlustraturos,  res  jam 
pridem  cognitas  repeti  non  solum  supervacaneum,  sed  etiam 
longum  erit.  Nihilominus  tamen  in  iis  perquisitionum  mea- 
rum locis,  qui  praecipue  magni  momenti  videntur,  virorum 
doctorum  controversias  ratione  historica  illustrare  non  omisi. 

CAPUT  II. 


Petromyzoiitos  fluviatilis  et  ainmocoetae  bran- 
chialis medulla  spinalis. 


In  utroque  piscium  genere  medulla  spinalis,  quae  tae- 
niae similis  planaque  et  elastica  apparet,  si  quidem  a magni- 
tudinis diversitate  discesseris,  summam  offert  similitudinem. 
Ouorum  animalium  medulla  spinalis  ad  explorationes  micro- 
scopicas  eo  maxime  idonea  cernitur,  quod,  quum  in  iis  axis 

i 

cylindros  nudos  i.  e.  vagina  primitiva  ipsa  cinctos  reperiamus, 
nervorum  medulla  e tubulis  primitivis  non  proveniente,  imago, 
quae  offertur,  magis  perspicua  exsistit.  Oua  de  causa  quum 
segmenta,  si  quidem  satis  tenuia  feceris,  mirum  in  modum 
pellucida  sint,  cellulae  gangliosae  ramique  originem  ab  illis 
capientes  adspectui  nostro  optime  patent.  Itaque,  si  statini 
ab  initio  baec  animalia  pervestigationibus  adhibita  forent, 
quaestio  illa  persaepe  agitata,  utrum  cellularum  ramuli  in 
nervos  marginibus  fuscis  instructos  transirent  necne,  nun- 
quam haud  dubie  moveri  potuisset.  Etenim,  si  vel  exigua 
diligentia  utare,  non  solum  certissime  tibi  persuadeas,  cellu- 
larum ramos  et  eadem,  qua  cellulas  ipsas,  massa  constare, 
et  a cylindris  primitivis  juxta  positis  nulla  re  differre,  verum 
etiam  bos  ramos  ad  filamenta  vel  axis  cylindros  tum  ad 
caput  adseendentia,  tum  partem  anteriorem  posticamque  ver- 
sus in  nervos  spinales  exeuntia  continuo  persequi  possis. 
Rei  modo  memoratae  eo  magis  rationem  ducendam  esse 
judicamus,  quod  Stannius  ])  quoque,  cui,  dubium  non  est, 
quin  inter  nostrae  aetatis  physiologos  in  difficillima  hac 


1)  Giitling.  Naehr.  1S50. 

materia  versatos  praecipuus  assignandus  sit  locus,  utrasque 
radices  separatas  a medulla  spinali  abire,  non  ipse  vidit, 
sed  tantum  conjectura  assecutus  est.  Nobis  autem  radices 
tum  anteriores,  tum  posteriores  a medulla  spinali  sejunctas 
proficisci,  et  iu  segmentis  transversis  et  in  longitudinalibus 
observare  contigit. 

De  segmentis  per  longitudinem  faciendis,  quae  quidem, 
quum  medulla  spinalis  in  bis  piscibus  plana  tenuisque  sit, 
perquam  arduum  est  instituere,  ab  hoc  loco  non  alienum 
videtur,  breviter  mentionem  injicere.  Canale  vertebrali  a 
parte  postica  patefacto,  si  medullam  spinalem  satis  firmiter 
ei  inhaerere  videris,  cultro  tonsorio  acuto  per  ejus  longitu- 
dinem secundum  ipsam  superficiem  sic  incisuram  facias,  ut 
cultri  laminam  per  segmentum  perlucere  cernas.  Quod 
segmentum  si  microscopio  subjeceris,  radices  posteriores 
deinceps  e medulla  spinali  prodeuntes  hic  illic  certis  inter- 
vallis in  fasciculos  colligi  animadvertas.  Simili  modo  ante- 
riores  quoque  nervorum  radices  in  conspectum  dare  possu- 
mus, qua  in  re  incisiones  a posteriore  medullae  spinalis 
facie  eo  usque  continuandas  esse,  donec  segmentum  infimum 
vel  reliquiae  medullae  spinalis  anteriores  satis  pellucidae  ex- 
stiterint, per  se  intelligftur. 

Utraeque  radices  a medullae  spinalis,  taeniae  similis, 
latere  inter  se  conjunctae  in  canalis  vertebralis  membranacei 
aperturas,  foraminibus  intervertebralibus  respondentes,  in- 
trant. Unde  si  ope  volsellae  tenuissimae  extraxeris,  micro- 
scopio submissae  duos  fasciculos  e diversis  regionibus 
ortos  plane  ostendunt.  Secundum  nervorum,  qui  radices 
posteriores  constituunt,  decursum  gangliorum  cellulae,  lati- 
tudine OjOOo"'  par.,  longitudine  0,005///  praeditae,  subro- 
tundae ac  bipolares  sunt  positae. 

Ad  membranas  quod  attinet,  cl'.  Joannis  Mueller  *) 
sententiae,  qua  tres  membranas  inter  se  disjunctas  exstare 
contendit,  adstipulari  non  possumus. 

Jam,  baec  medullae  spinalis  segmenta  tum  transversa 
tum  per  longitudinem  facta  quid  doceant,  diligentius  expla- 
nare conabimur. 

A medullae  spinalis  facie  vel  superiore  vel  inferiore 
si  incisione  per  longitudinem  facta  lamellulam  tenuissimam 
abstulerimus,  #in  ea  nervorum  fibras,  admodum  tenues,  non 
invenimus,  nisi  fere  parallela  inter  se  directione  secundum 
medullae  spinalis  longitudinem  decursum  ineuntes. 

In  lamina,  quae  relinquitur,  media  (Fig.  111)  hae  fibrae 
et  parte  dextra  et  sinistra  exteriora  versus  collocatae  me- 
dullam spinalem  undique  cingunt,  ej usque  stratum  extremum 
efficiunt  ~). 

Ad  internam  liaruin  fibrarum  longitudinalium  partem 
columna  latior,  colore  fusciore  imbuta,  posita  est,  quam,  si 
quidem  segmentum  satis  tenue  fuerit,  etiam  sine  acidi  sul- 
phurici  diluti  usu  totam  cellulis  repletam  videmus.  Quae 
cellulae  paululum  in  longitudinem  extractae  ad  fusorum  for- 
mam proxime  accedunt,  et  in  lamellula  illa  ita  sunt  collo- 
catae, ut  fines  earum  extenuati  ad  pariem  dextram  sinistram- 
que i.  e.  ad  faciem  medullae  spinalis  externam  ejusque  axem 
centralem  conversi  sint. 

Ab  bis  cellulis  confertis  magis  ad  canaliculum  centra- 
lem versus  progressi  fibras  per  longitudinem  decurrentes, 

1)  Abhandl.  d.  K.  A.  der  Wissensch.  in  tterlin,  Jahrg.  1S39,  p.  171. 

2)  IIoc  loco,  ne  errorum  ansa  praebeatur,  in  petromyzontum  medulla 
spinali  fibrarum  nervearuin  axis  cylindros  tantum  nudos  apparere,  admonendum 
videtur,  pro  quo  nomine  tamen  vocabulum  nervi  etiam  infra  saepius  in  usum 
vocabimus,  tum  quoniam  hoc  verbum  in  doctrinae  usum  magis  receptum  est, 
tum  quia  functionum  physiologicarum  respectu  habito  nullum  utriusque  vocis 
certius  discrimen  est  positum. 

admodum  latas,  quae  taeniarum  speciem  referunt,  reperimus. 
Quas  fibras  primum  ab  Joanne  Mueller1)  descriptas  atque 
delineatas,  quarum  nuperrime  etiam  Stannius2)  mentionem 
injecit,  infra  fibras  Muellerianas  nominabimus. 

Inter  eas  per  totam  medullam  spinalem  cellulae  gan- 
gliosae  magnae  rotundaeque  deprehenduntur,  duos  ramos 
latiores,  qui  in  fibras  Muellerianas  abire  videntur,  ad 
caput  caudamque  versus  dimittentes  ; quo  fit  ut  cellulae  spe- 
ciem bipolarem  praebeant.  Quibus  c medulla  spinali  ex- 
emptis, duos  illos,  quos  diximus,  ramulos  in  permultas  fibras 
minutissimas  diffindi  apparet.  Nuclei,  quos  cellulae  hae  con- 
tinent, cellularum  fusiformium  supra  commemoratarum  nucleis 
magnitudine  praestant,  nucleolis  tamen  eadem  magnitudine 
praeditis.  Cellularum  rotundarum  maximae  0,026"'  par., 
earum  nuclei  0,015"',  nucleoli  0,005'"  sunt,  minores  0,015'", 
nuclei  0,007  sunt. 

Ad  cellulas  lusiformes  quod  spectat,  in  segmentis  per 
longitudinem  factis  ab  unaquaque  ramulum  prodire  cerni- 
mus, qui  transversim  per  fibras  longilqdinales , substantiae 
albae  aliorum  animalium  respondentes , ad  partem  externam 
tendit,  atque  medulla  spinali  egressus  in  nervorum  spinalium 
radicem  posteriorem  transit.  In  his  piscibus  primum  feli- 
cissime nobis  successit,  ut  nervorum  spinalium  fibras  primi- 
tivas in  medullam  intrantes,  imprimis  posteriores,  e cellulis 
ortum  habere  tam  manifesto  observaremus,  quam  eandem 
rationem  in  anterioribus  quoque  nervorum  radicibus  obtinere, 
segmeritis  maxime  transversis  satis  nobis  persuasimus.  Quae 
cum  ita  sint,  a singulis  cellulis  fusiformibus  bini  proficiscuntur 


1)  Abhandl.  iiber  die  GehOrorgane  il,  Cydust.  Tab.  III.  Fig.  2. 

2)  Golting.  iNacbr.  1830.  t 

ramuli, in  anteriores  posticasque  nervorum  radices  transeuntes. 
Tertius  ramulus  sursum  ad  cerebrum  adscendit ; quartus, 
qui  tamen  nisi  in  segmentis  transversis  non  plane  conspici- 
tur, commissuram  formaturus  ad  alteram  partem  porrigitur. 

Nonnunquam  etiam  ramulus  quintus  e cellula  transver- 
sim  posita,  fuso  simili,  egredi  visus  est,  de  quo  tamen 
quid  postea  factum  sit,  certo  cognoscere  non  potuimus.  Semel 
tantum  ejusmodi  ramulum  quintum  cum  cellulae  rotundae 
ramulo  conjungi  animadvertisse  videbamur.  Qua  de  causa 
quamvis  affirmare  non  ausim  talem  inter  duo,  quae  descri- 
psimus, cellularum  genera  connexum  semper  adesse,  tamen 
hanc  rationem  dignissimam  esse  censeo,  in  quam  perquiren- 


dam posteri  temporis  scrutatores  summa  diligentia  incum- 
bant. Ouam  si  veram  et  constantem  esse  effecerint,  in  medullae 
spinalis  physiologia  summi  momenti  fore  persuasissimum 
habemus.  Nos,  quanquam  imprimis  in  eo  elaboravimus,  ut 
hanc  rem  subtilius  perquireremus,  atque  ex  nonnullis  ima- 
ginibus verisimile  esse  conjicimus,  omnes  cellulas  fusiformes 
ad  latera  medullae  sitas  cum  rotundis,  in  medio  positis,  esse 
conjunctas,  tamen,  ut  aperte  profiteamur,  certum  de  liac 
quaestione  judicium  proferre  nondum  audemus. 

Imago  microscopica,  quam  segmentum  transversum  (lig. 
VI)  ex  petromyzontos  medulla  spinali  petitum  offert,  aple 
cum  duabus  expansis  avium  alis  comparari  potest.  In  paite 
media  canaliculus  centralis  cernitur,  qui  strato  epithelia!, 
circun, datus  diametri  0,007o"'  est,  sine  hoc  strato  O.OOo/"' 
par.  A quo  canale  partem  posticam  versus  fissura  poste- 
rior, ad  anticam  fissura  anterior  tendit,  qua  re  fit,  ut  me. 
dolia  spinalis  in  duas  partes  aequales  divisa  appareat.  Ca- 
naliculus centralis,  uti  in  reliquis  medullae  spinalis  partibus 
a facie  ejus  antica  posticaque  pari  spatio  distat,  ita  ad  cau- 

dani  versas  medullae  parieti  anteriori  vel  inferiori  aliquanto 
propius  accedit. 

Nonnullo  ab  hoc  canali  intervallo  praesertim  ad  utrum- 
que latus  indumentorum  fibris  Mucllerianis,  quarum  supra 
mentionem  fecimus,  recipiendis  inservientium  lumina,  orbium 
ad  instar  rotunda,  in  conspectum  veniunt,  quorum  luminum 
alia  omnino  pellucida  atque  perspicua  i.  e.  vacua  sunt,  alia 
massis  quibusdam  acidi  chromici  effectu  colore  subflavo 
tinctis  impleta  cernuntur,  quae  massae  non  sunt  nisi  axis 
cylindrorum  iis  inclusorum  segmenta  transversa,  vel  fibrae, 
quae  vocantur,  Muellerianae.  Ouae  librae  et  ipsae,  quan- 
quam  a Mueller  taeniae  laeves  dicuntur,  speciem  rotun- 
dam prae  se  ferunt.  Ceterum  eas  interdum  in  segmentis 
transversis  formam  angulosam,  quin  etiam  stellis  similem 
induere  posse  haud  negaverim.  Verumtamen  haec  fibrarum 
species  non  est  nisi  arte  producta,  quippe  quae  nobis  in 
iis  tantum  casibus  offeratur,  in  quibus  fibrae  nimia  acidi 
chromici  efficacia  sunt  corrugatae.  Massae  aequabilis,  qua 
fibrae  hae  consistunt,  pars  media  paulo  fusciorem  se  exhibet. 

Quamquam,  teste  Stannio  et  Muellero,  re  vera  in- 
gentes sunt  hae  fibrae,  tamen  non  toto  corpore  ejusdem  manent 
latitudinis.  Sicuti  enim  caput  versus  latissimae  apparent, 
sic  ad  caudam  diametro  sua  ita  minuuntur,  ut  ad  postremum 
eadem  tenuitate,  qua  ceterae  fibrae  longitudinales,  excellant. 
Qua  in  re  praeterea  admoneamus  oportet,  fibras  caudam 
versus  canaliculo  centrali  multo  esse  propiores,  quam  in 
parte  corporis  anteriore.  In  parte  medullae  spinalis  ad 
caudam  posita  fibrae  0,0037"'  par.,  in  parte  media  0,0113 
in  anteriore  0,022'"  latae  sunt. 

non  fibrarum  ipsarum  segmentis  transversis,  sed  cellulis 
rotundis,  quarum  nucleos  atque  nucleolos  plane  cognoscere 
poteramus,  essent  impletae.  Praecipue  ad  posteriorem  me- 
dullae spinalis  finem  pro  fibris  cellulas  majores  invenimus, 
quarum  latitudinem  demum  ulteriore  ad  caput  decursu  ad- 
auctam animadvertere  licuit.  In  medulla  oblongata  fibrae  in 
cellulas  gangliosas  magnas  rotundasque  transeunt.  Itaque 
fibrae  Muellerianae  non  a medullae  spinalis  circuitu  oriun- 
tur, sed  potius,  in  centrali  ejus  parte  initio  capto,  e majo- 
ribus illius  cellis  profectae  ad  cerebrum  adseendere  sensimque 
augeri  atque  hic  illic  certis  intervallis  gangliis  interpositis 
interrumpi  videntur.  Num  autem  cum  cellulis  transversis, 
fusorum  speciem  praebentibus,  ex  quibus  nervorum  radices 
originem  trahant,  ulla  contineantur  conjunctione,  haec  quae- 
stio, ad  liquidum  nondum  perducta,  posterae  aetati  relinquatur. 
Qui  connexus  si  re  vera  adest,  ambigi  nequit,  quin  fibrae 
illae  apparatus  sint  nervorum  actioni  propagandae  destinati, 
quae  quidem  functio  iis  haud  dubie  attribuenda  videtur. 

Juxta  fibras  Muell  eri  anas,  paulum  ad  partem  exte- 
riorem versus,  si  segmenti  transversi  contemplationem  per- 
sequimur, cellulas  fusis  consimiles  OjOOT'"  latas,  OjQll"' 
longas  sitas  esse  cernimus.  Ab  unaquaque  cellula,  id  quod 
plane  animadvertere  possumus,  una  fibra  ad  partem  anterio- 
rem, altera  ad  posticam  porrigitur,  quo  facto  ambae  e me- 
dula  spinali  proveniunt,  nervi  spinalis  radices  appellatae. 
Quae  fibrae  et  intra  medullam  spinalem  et  extra  0,005'" 
par.  aequant,  postea  vero,  nervorum  vaginis  inclusae,  0,007'" 
p.  sunt.  Praeterea  e quavis  cellula  tertius  oritur  ramulus, 
qui,  ad  alteram  medullae  partem  transgressus,  uni  ex  cel- 
lulis hic  positis  conjungitur.  Hae  fibrae  commissurae,  ple- 
rumque ante  canaliculum  centralem  vel  inlra  eum,  crebio 

etiam  ante  libras  Muellerianas  extensae,  non  raro  tamen 
sinuatae  inter  lias  fibras  latiores  ad  alteram  partem  medul- 
lae tendunt.  Nonnunquam,  si  quidem  cellulae  situm  obti- 
nebant solito  altiorem,  una  ex  bis  commissurae  libris,  cui 
crederes  spatium  sufficiens  defuisse,  etiam  pone  canaliculum 
centralem  ad  partem  alteram  transire  videbatur. 

Cellulae  fusorum  forma  praeditae,  ut  per  totam  medul- 
lam spinalem  tantummodo  ea,  quae  descripsimus,  loca  a 
canaliculo  centrali  satis  remota  tenent,  ita,  simulatque  canalis 
accrescit,  ei  propius  accedere  eumque  agminatim  cingere 
incipiunt.  Denique,  quo  loco  canalis  in  ventriculo  quarto 
ad  partem  posticam  apertus  est,  cellulae  illae  hujus  fissurae 
parietes  sub  ejus  strato  epitheliali  tamquam  valli  circumdant, 
ita  ut,  via  recta  ad  partem  posteriorem  occlusa,  unus  e 
ramulis  ejus  directo  ad  anteriora,  alter  ad  exteriora  spectet. 
Ouae  nervorum  cellulae  catervatim  collocatae  ad  partem  ex- 
ternam fibris  tenuibus  per  longitudinem  extensis,  quae  unde 
ortum  haberent,  jam  supra  in  segmento  longitudinali  descri- 
bendo monuimus,  undique  cinguntur,  quae  fibrae  in  seg- 
mento transverso  maculae  minimae,  rotundae,  colore  lucido 
imbutae  apparent.  Portio  segmenti  transversi  illis  formata, 
quamvis,  nervorum  medulla  circum  axes  cylindratos  defi- 
ciente, non  aeque  opaca  et  fusca  cernatur  atque  in  ceteris 
piscibus,  tamen  a substantia,  in  quam  cellulae  fibraeque  lon- 
gitudinales latae  immersae  sunt,  colore  fusciore  plane  discre- 
pat. Fibrae  externae  in  petromyzonte  albam  medullae  spi- 
nalis substantiam  constituunt,  internae  cineream,  de  qua 
superest  ut  pauca  quaedam  adjiciamus. 

Substantiae  cinereae  medullae  spinalis  massam  prima- 
riam tela  cellulosa  constare  jam  supra  locus  erat,  ubi  men- 
tionem faceremus;  quam  sententiam  tamen,  ut  quae  nonnullius 

indigeat  explicationis,  quum  praesertim  utroque,  de  quo  dis- 
serimus,  piscium  genere  confirmetur,  lioc  loco  paulo  uberius 
exponere  liceat. 

Uti  in  superiorum  ordinum  animalibus  membranas, 
quibus  nervorum  spinalium,  postquam  in  medullam  spinalem 
intraverunt,  fibrae  primitivae  sunt  involutae,  tam  tenues 
parumque  conspicuas  videmus,  ut  via  anatomica,  nisi  summa 
difficultate,  non  possint  monstrari,  ita  in  petromyzonte  non 
sua  quisque  nervus  instructus  est  membrana,  sed  omnium 
indumenta  inter  se  conjuncta  cernuntur.  Dum  enim  in  nervis 
periphericis  hujus  animalis  unaquaeque  fibra  i.  e.  quivis  axis 
cylindrus  sua  ac  propria  utitur  vagina,  quae,  si  sejungas, 
eum,  arctissime  cingens,  per  totum  decursum  sequitur,  in 
medulla  spinali  contra  haec  tegumenta  parietibus  inter  se 
coalescentibus  in  unam  confunduntur  massam,  quam  conti- 
nuam esse  in  hoc  piscium  genere  facile  demonstrare  potuimus. 

In  qua  tela  cellulosa , si  quidem  microscopio  utamur 
res  subjectas  sexcenties  amplificante,  fibras  in  diversas  re- 
giones decurrentes  partim  alteram  alteri  parallelas,  partim  in- 
ter se  decussatas  distinguere  possumus,  quae  adeo  sub  mi- 
croscopio sexcenties  auctae  tantummodo  linearum  colore 
fusco  tinctarum  speciem  offerunt; 

Deinde  in  tela  illa  cellulae  insunt  cuin  fibris,  de  quibus 
diximus,  junctae.  Ouae  cellulae  vel  telae  cellulosae  corpu- 
scula, non  ubique  pari  multitudine  reperta,  circum  cellulas 
nerveas  fibrasque  Muellerianas  ingenti  numero  conferta 
animadvertuntur.  Praeterea,  quo  loco  cellulae  nerveae 

fibraeque  Muellerianac  lidsunt,  suhstantidm  hyalindm 

qua  illae  involutae  sunt,  discernimus,  quae  tamen  eum  reu 

cylindrati  nudi  in  conspectum  veniant.  Quam  membranam 
pellucidam  exstare,  nobis,  si  eam  acidi  chromici  concentrati 
effectui  aliquamdiu  exposuerimus,  optime  persuadere  pos- 
sumus. Hac  enim  agendi  ratione  adbibita,  quum  fibrae 
latiores  cellulaeque  nerveae  fortius  contrahantur,  interstitium 
exsistit,  illas  a membrana  involvente  dirimens,  quae  mem- 
brana talem  praebet  speciem,  quasi  linea  fusca  a cetera 
telae  cellulosae  substantia  sit  separata.  Denique  per  totam 
medullae  spinalis  telam  cellulosam  permulta  vasa  sanguifera 
inveniuntur. 


CAPUT  III. 

medulla  spinalis  piscium  aliorum. 

a)  Textura  oculis  inermibus  cognita. 

Piscium  medulla  spinalis,  forma  funiculo  simili  praedita, 
saltem  in  omnibus,  quae  nos  perscrutati  sumus,  generibus 
per  totum  corporis  longitudinem  usque  ad  extremum  canalis 
vertebralis  finem  pertinet.  Instructa  est  membrana  externa 
crassiore,  quae  dura  mater  appellata,  quum  magis  minusve 
ope  telae  cellulosae  vasorumque  sanguiferorum  partem  ex- 
ternam versus  cum  ossium  parietibus  cohaereat,  bac  parte 
aspera  et  inaequabilis,  ad  interiorem  vero  laevis  ac  splendida 
apparet. 

Altera  membrana,  quae  medullam  spinalem  arctius  cin- 
git, pia  mater  nominatur.  Quae  tenera  tenuisque  sed  vasis 
sanguifcris  referta  in  medullam  spinalem  mullos  processus 
et  vasUl^^^Famulo^  immittit.  Vel  oculis  nudis  ad  posticam 
m&Ttfliae  Spinalis  Tacibm  Sulcum  qtiemldm,  pCf  Fotam  ejus 
longltbdln^ni  irt^ijlieirt  'iWaxiWC '>  pia 


mater  sese  immergit.  Iu  cauda  medullam  spinalem  in  intu- 
mescendam subrotundam,  quae  ganglion  abdominale  dicitur, 
exire,  in  corpore  medio  a parte  inferiore  ad  superiorem 
complanatam , ad  caput  versus  pariter  subrotundam  esse 
videmus,  ambitu,  quo  propius  ad  cerebrum  accesseris,  eo 
magis  accrescente.  In  universum  medullam  spinalem  ex 
duobus  hemisphaeriis,  altero  juxta  alterum  positis,  constare 
atque  a parte  abdominali  ad  tergum  versus  paululum  com- 
planatam esse  dixeris.  Utraque  pars  lateralis  radices  me- 
dullae spinalis  tum  anteriores  tum  posteriores  emittit,  quarum 
posteriores  cellulas  gangliosas  bipolares,  quae  dicuntur, 
continent. 

Utriusque  dimidii  radices  anteriores  ac  posticae  alterae 
alteris  propius,  quam  et  posticae  et  anticae  inter  se,  collo- 
catae cernuntur.  Radices  membranis  medullae  spinalis  ob- 
tectae sunt,  qua  in  re  causa  quaerenda  est,  cur  tam  facile 
divellantur. 

Medullam  spinalem  bene  duratam  si  cultro  tonsorio 
praeacuto  dissecuerimus,  etiam  oculis  non  armatis  colorum 
in  ejus  substantia  varietates  animadvertere  possumus. 

In  parte  media  maculam  quandam  magis  albidam  con- 
spicimus, in  qua,  quemadmodum  infra  monstrabimus,  canalis 
centralis  telaque  cellulosa,  qua  ille  circumdatur,  insunt.  Inde 
latus  faciemque  anteriorem  versus  duo  loca  albida  (ubi  cor- 
puscula gangliosa  sedem  habent)  linea  coloris  albi  convexa, 
cui  nomen  commissurae  anterioris  impositum  est,  inter  sese 
conjuncta  reperimus.  Iu  parte  postica  vel  superiore  juxta 
iissuram  posteriorem  similiter  duo  loca  albida  ex  solis  vasis 
sanguiferis  telaque  cellulosa  composita  deprehendimus. 

Medullae  spinalis  crassitudo,  non  ita  magnopere  variata, 
piscium  magnitudine  aucta  non  ea,  qua  credideris,  ratione 

increscit.  Sic,  ut  exemplis  utar,  muraenac  anguillae  medulla 
spinalis  triplo  tenuior,  quam  lotae  fluviatilis,  ejusque  vix 
latior  cernebatur,  quam  accipenseris  sturionis,  cujus  pondus 
librarum  ducentarum  quadraginta  erat.  At  in  singulis  pisci- 
bus ad  eandem  speciem  pertinentibus  constantissima  obser- 
vatur ratio. 

b)  Hationes  microscopicae. 

Investigationibus  adbibiti  sunt  lii  pisces:  Lucioperca 

sandra,  Esox  lucius,  Salmo  salar,  S.  trutta,  Accipenser  st, urio, 
A.  rutbenus,  Tbymallais  vejifer,  Abramis  brama,  Lota  fluvia- 
tilis, Leuciscus  jeses,  Silurus  glanis,  Gadus  lota  etc.  Ope 
microscopii  transversum  medullae  spinalis  segmentum  (Fig.  1.) 
contemplati,  in  parte  media  aperturam  rotundam  conspicimus. 
IJic  est  canaliculus  centralis,  qui,  per  totam  medullae  spinalis 
longitudinem  decurrens,  omnibus  locis  cellulis  epithelialibus 
cylindratis  intus  pulchre  vestitus  cernitur.  Cujus  canaliculi 
forma,  in  medulla  spinali  media  paene  orbis  ad  instar  ro- 
tunda, inde  partem  anteriorem  versus  paululum  extrahitur, 
ita  ut  diametros  major  a facie  superiore  ad  inferiorem 
pertineat,  donec  in  superiore  demum  medullae  oblongatae 
parte  posteriora  versus  aperiatur.  Hoc  loco  duae  partes 
laterales  inter  se  discedentes  cum  cornibus  duobus,  ad 
partem  posticam  conversis,  quibus  sulcus  finiatur,  comparari 
possunt.  Tota  fissura,  ideoque  etiam  interna  cornuum  illo- 
rum facies  cellulis  epithelialibus  sunt  constratae.  Inde 
quum  duo  cornua  partem  posticam  versus  alterum  alteri  pro- 
pius propiusque  accedant  indeque  inter  se  complicentur,  epi- 

thelio  cylindrato  introrsum  posito,  canaliculus  centralis  exsistit. 

Ouodsi  medullae  spinalis  statum  embryonalem,  quo 
fissuram  planam  offerat,  cujus  margines  evolutione  progre- 

diente  magis  magisque  sursum  reflectantur,  in  memoriam 
revocaveris,  eam,  quam  supra  descripsimus,  rationem  haud 
difficile  erit  intelligere.  In  piscibus  autem  margines,  dum 
reclinantur,  tantum  alter  alteri  sese  applicant,  commissura 
postica,  quae  ex  substantia  nervosa  constructa  sit,  non 
inventa.  Interdum  ex  cellulis  epithelialibus  ramos  in  telam 
cellulosam  fibris  instructam  dimissos  vidimus,  quae  quidem  ob- 
servatio etiam  cl°.  Hannover  fuit  oblata.  Circa  canaliculum 
centralem  substantiam  quandam  lucidiorem,  colore  cinereo 
imbutam,  deprehendimus,  quae,  ad  extensionem  quod  adtinet, 
in  diversis  piscibus  diversa  cernitur.  Ouae  materia,  a reli- 
qua coloris  fuscioris  massa  adhorrens,  a priorum  temporum 
observatoribus,  nomine  substantiae  cinereae  dicta,  pro  ner- 
vosa est  habita.  Quam  si  diligentius  consideraveris,  nullam 
aliam  esse  nisi  telam  cellulosam,  facile  tibi  persuadeas, 
quippe  in  qua,  microscopio  res  quingenties  amplificante  ad- 
hibito, etiam  nucleolos  telae  cellulosae  peculiares  cum  ra- 
mulis radiatis  animadvertere  liceat.  Cellulae  fibraeque  ner- 
vosae in  illa  substantia  nullae  inveniuntur.  Ab  hac  tela 
cellulosa  canaliculum  centralem  undique  cingente  ad  partem 
anteriorem  posticamque  duo  rami  majores  continuo  usque 
ad  piam  matrem  tendunt,  quibus  fissurae  tum  antica  tum 
posterior  conformantur.  Praeterea  ab  hac  telae  cellu- 
losae massa  multi  alii  fasciculi  iique  teneriores  per  albam 
medullae  spinalis  substantiam  ad  peripheriam  usque  tendunt, 
ubi  cum  pia  matre  conjunctionem  ineunt.  Quo  modo  in  alba 
quam  vocant,  medullae  spinalis  substantia  permulti  efficiuntur 
parietes  intergerini,  ac,  microscopio  res  suppositas  magno- 
pere amplificante  usi,  illam  in  multas,  ut  ita  dicam,  insulas 

Posticam  medullae  spinalis  faciem  versus  portionem 
paulo  lucidiorem,  magisque  subflavam,  nonnunquam  angusta 
substantiae  albae  linea  a fissura  posteriore  diremptam, 
animadvertimus.  Quae  crebro  summam  cum  arboris  folio 
cremato  similitudinem  externam  praebens  substantiae  gelati- 
nosae Rolandi,  qua  posteriora  substantiae  cinereae  cornua 
in  animalibus  superiorum  ordinum  nec  non  in  homine  cir- 
cumdantur, indolem  prae  se  fert  internam. 

Hanc  portionem  e tela  cellulosa  consistere  apparet,  quae 
et  cum  illa  tela,  qua  canaliculus  centralis  cingitur,  cohaeret 
et  ad  faciem  externam  i.  e.  piam  matrem  ramulos  dimittit. 

Microscopium  nongenties  quinquagies  amplificans  in  hac 
massa  praeter  telam  cellulosam  fibratam  plicatamque  magnam 
corpusculorum  ramulos  radiatos  dimittentium  multitudinem 
ingentemque  vasorum  sanguiferorum  in  plures  pluresque  ra- 
mulos diffissorum  copiam  monstravit.  E contrario  nervorum 
tubuli  atque  cellulae  hoc  loco  omnino  defuerunt.  In  reli- 
qua medullae  spinalis  massa,  quae  in  segmento  transverso 
fusci  coloris  est,  nervos  transversim  dissectos  conspicimus, 
qui  decursu  secundum  medullae  spinalis  longitudinem  inito 
albam,  quae  dicitur,  substantiam  efformant.  In  media  ner- 
vorum dissectorum  parte  plerumque  punctum  plus  minusve 
subflavum,  quod  non  est  nisi  segmentum  axis  cylindrati  acido 
chromico  colore  magis  minusve  intenso  imbuti,  deprehendi- 
mus, nervorum  medulla,  quae  orbis  fusci  latique  speciem 
prae  se  fert,  circumdatum.  Quas  fibras,  quo  altius  a cauda 
ad  caput  adseenderis,  eo  magis  numero  accrescere  videas, 
vel,  ut  aliis  utamur  verbis,  alba  medullae  spinalis  substantia 
adaugeri  cernitur. 

In  spatio  inter  fibras  longitudinales  transversim  disse- 
ctas interposito  nervorum  cellulae,  semper  tamen  in  substan- 

tia  cinerea,  velat  in  strato  tela  cellulosa  composito,  collo- 
catae reperiuntur.  Ouae  cellulae  in  segmentis  transversis 
acido  cliromico  duratis,  prout  acidi  effectus  major  minorve 
fuit,  pariter  atque  axes  cylindrati  colore  magis  minusve  flavo 
imbutae,  observatori  manifestissimae  apparent,  speciem  aut 
homogeneam  aut  subtilissime  granulatam  offerentes  ac  ple- 
rumque forma  triangulari  instructae.  In  cujusque  cellulae 
centro  nucleus  cum  nucleolo  inest.  Ex  quavis  cellula  in 
ejusmodi  segmentis  transversis  ramulos  in  tres  regiones 
abire  videmus,  quorum  unum  ad  partem  anteriorem  porre- 
ctum, postquam  in  unam  ex  fissuris,  quae  substantiam  albam 
hac  directione  penetrant,  intravit,  hinc,  si  quidem  incisio 
eandem,  per  quam  nervus  decurrit,  planitiem  sequatur,  usque 
ad  anteriores  nervorum  radices  certo  planeque  persequi  pos- 
sumus. Ramulus  secundus,  et  ipse  ad  partem  posticam  con- 
versus, aeque  substantiae  albae  fibras  angulo  fere  recto 
penetrat  atque  continuo  ad  posteriores  nervorum  spinalium 
radices  pergit.  Denique  ramus  tertius  introrsum  porrectus 
ante  canaliculum  centralem  et  per  telam  cellulosam,  qua  fis- 
sura longitudinalis  anterior  impleta  est,  ad  alteram  medullae 
partem  tendit,  et  cum  cellula  ipsi  respondente  conjunctus 
anteriorem  medullae  spinalis  commissuram  format. 

Hi  cellularum  rami,  quos  ultimos  diximus,  quippe  qui 
in  medulla  spinali  permaneant,  fibrae  sunt  ei  peculiares. 

Omnes  hi  ramuli,  in  tres  regiones  e cellulis  dimissi, 
qui,  quum  directo  in  veras  radicum  nervorum  spinalium  fibras 
transeant,  pro  veris  nervis  et  quidem  pro  eorum  axibus 
cylindratis  habendi  sunt,  et  forma  et  magnitudine  omnino 
inter  se  congruunt,  sola  directione,  qua  decursum  teneant, 
differentes.  Etiamsi  omnes  nervorum  radices  in  medulla 
spinali  ope  telae  cellulosae  inter  se  junctae  sint,  haec  tamen 

iis  in  locis  maxime  est  conspicua,  ubi  fibrae  tenuissimae 
decursum  horizontalem  ineuntes  substantiam  albam  penetrant. 

Jam  segmentum  longitudinale  si  contemplamur  (Fig.  IV), 
omnes  nervorum  fibras,  ex  radicibus  anticis  originem  tra- 
hentes, postquam  inter  fibras  medullae  sursum  adscendcn- 
tes  penetrarunt,  ad  cellulas  se  conferre  videmus,  indeque 
ex  unaquaque  cellula  fibra  alia  singula  sursum  adscendente 
ct  a canaliculo  centrali  longius  Iongiusque  discedente,  nec 
non  altera  alteri  scse  applicante,  formari  substantiam  albam, 
cujus  fibrae  cursu  fere  parallelo  usque  ad  cellulas  ncrveas 
cerebri  protendantur.  Qua  ratione  non  difficile  est  intelli- 
gere,  quo  modo  fiat,  ut  harum  fibrarum  numerus,  ideoque 
substantiae  albae  crassities,  quo  magis  a cauda  ad  cerebrum 
versus  adscenderis,  eo  major  offeratur. 

Ouodsi  ex  iis,  quae  .segmenta  tum  transversa  tum 
per  longitudinem  facta  nos  docuerunt,  universam  medullae 
spinalis  imaginem  adumbrare  voluerimus,  ex  unaquaque  cel- 
lula nervea,  in  substantia  cinerea  sita,  quatuor  ramulos  exire 
videmus,  quorum  unus  ad  radicem  anteriorem,  alter  ad  po- 
sticam, tertius  ad  alterum  medullae  spinalis  dimidium,  quar- 
tus denique  ad  cerebrum  perveniat. 

Num  autem  cellulae  amplius  quam  quatuor  ramos  dimit- 
tant, praesertim  num  etiam  in  utroque  medullae  spinalis 
dimidio  cellulae  inter  se,  fibris  conjungentibus,  cohaereant 
id  quod  non  solum  perquam  verosimile,  verum  etiam  ratione 
physiologica  omnino  necessarium  videtur,  ad  hanc  quaestio- 
nem adhuc  nihil  certi  est,  quod  respondeamus.  Ouanquam 
enim  interdum  cellularum  forma,  quae  plures,  quam  quatuor, 
ramos  ex  illis  proficisci  indicabat,  de  ejusmodi  conjunctione 
nobis  suspicionem  movit,  tamen  nunquam  contigit,  ut  eam 
perspicue  planeque  cognosceremus. 

Aciili  chromici  effectu  diutius  continuato,  imprimis  si  so- 
lutionem paulo  magis  conpent ratam  in  usum  vocaveris,  cel- 
lulae nerveae  substantia  paululum  corrugatur,  ita  ut  vaginam 
suam,  qua  statu  recenti  arctissime  cincta  est,  jam  non  totam 
expleat.  Itaque  praesertim  in  segmentis  transversis  cellu- 
lae circumferentia  pellucida  sunt  circumdatae  ; quae  res  et 

ipsa  carum  formam  rotundam  esse  significat.  Substantiam 
earum  solidam  esse  ceraeque  similem,  quam  cultro  dissecare 
liceat,  saltem  in  segmentis  tenuioribus  dubitari  nequit.  At- 
tamen etiam  statu  recenti  substantiae  illius  eandem  naturam 
esse  contendamus  oportet.  Quae  propria  nervorum  cellulis 
substantia  si  indumento  e tela  cellulosa  composito  stricte 
cingitur,  ejus  ramuli  quoque,  qui  decursu  posteriore  in  ner- 
vorum axes  cylindratos  transeunt,  intra  substantiam  cineream, 
nulla  circumdati  medulla,  ipsa  vagina  involuti  cernuntur.  Ra- 
muli ad  nervorum  radices  pertinentes,  demum  postquam  ex 
medulla  spinali  egressi  sunt,  medulla  nervali  instrui  viden- 
tur. Fibrae  ad  cerebrum  adscendentes  sensim  ac  paulatim 
post  introitum  in  substantiam  albam  medulla  circumdantur, 
fibris  commissurae,  uti  videtur,  semper  medulla  carentibus. 
Ouod  quum  ita  sit,  medullae  cellulae  nerveae  communi  cir- 
cumdatae sunt  involucro,  quod  pro  continuatione  atque  dila- 
tatione vaginarum  nervorum  cum  ipso  cohaerentium  haberi 
potest.  Quum  vera  cellula  magnitudine  sit  haud  exigua,  in 
segmentis  tenuioribus  semper  evenit,  ut,  quoniam  indumenti 
pars  incisione  ablata  est,  sola  cellula  vel  ejus  pars  cum 
ramulis  compluribus  adspeclui  pateat.  Ceterum  talem  cel- 
lularum diversitatem,  qualem  etiam,  ad  magnitudinem  quod 
attinet,  quidam  scrutatores  sibi  observavisse  videntur,  nos 
nequaquam  invenimus,  sed  potius  omnes  inter  se  pares,  omnes 
ramulis  praeditas  vidimus,  ut  non  possimus,  quin  corpuscula 

gangliosa  apolaria  etc.  vel  ramulos  diffissos  arte  producta 
esse  censeamus.  Denique  in  medulla  spinali  multa  repe- 
riuntur  vasa  sanguifera,  partim  in  tela  cellulosa  substantiae 
cinereae,  partim  inter  fibras  sursum  adscendentes  sita,  quo- 
rum tamen  majorem  multitudinem  in  dimidio  medullae  spinalis 
posteriore,  quam  in  anteriore  observavimus. 


CAPUT  IV.  , 

Medullae  spinalis  in  homine  structura 

Interna. 

Jam  piscibus  ad  investigationes  usi,  quum  medullae 
spinalis  texturam  certius  perspexerimus,  ad  medullam,  qua- 
lem in  superiorum  ordinum  animalibus,  praesertim  in  homine, 
sese  exhibeat,  contemplandam  transgressi,  quae  nobis  hac 
in  re  imagines  microscopieae  offerantur,  paucis  adumbrare 
conabimur.  Segmenta  transversa  si  instituas,  hic  quoque 
canaliculum  centralem  cellulis  epithelialibus  pulchre  constra- 
tum, plerumque  pellucidum  atque  inanem  conspicimus,  ita 
ut  tantum  praeparatis  male  duratis  vel  segmentis  minus  feli- 
citer effectis  accidat,  ut  medullam  granosam  ex  contermina 
nervorum  substantia  alba  exortam  in  canali  positam  cerna- 
mus. Quo  factum  est,  ut  nonnulli  scriptores  de  substantia 
quadam,  nervorum  medullae  haud  dissimili,  quae  hoc  canali 
contineatur,  mentionem  inferant. 

Ad  illam  quaestionem  quod  spectat,  utrum  canaliculus 
centralis  in  homine  exstet  necne,  praecipue,  ut  priores  ob- 
servatores omittam,  investigationes  auspice  professore  Dr. 
® id  der  in  instituto  physiologico  hujus  universitatis  a Dr. 

Schilling1)  institutae  rem  omni  dubitatione  exemerunt. 
Sic  nos  quoque . non  tantum  in  omnibus  piscibus  aliisque 
animalibus,  sed  etiam  in  homine  paene  omnibus  aetatibus, 
quin  etiam  circiter  octogesimum  vitae  annum,  hunc  canalem 
observare  potuimur.  Oua  de  causa  sine  ulla  dubitatione  iis 
adversari  cogimur,  qui  canaliculum  centralem  in  homine  ad- 
ulto inveniri  negant,  quem  quidem  errorem  omnino  exstitisse 
tantum  eo  modo  explicare  possumus,  ut  praeparata  male  du- 
rata ab  istis  adhibita  esse  judicemus.  Praeter  canaliculum 
centralem  coloris  quoque  discrepantia  in  oculos  incurrit, 
qua,  dum  substantia  cinerea,  cornua  antica  atque  posteriora, 
in  segmentis  acido  chromico  induratis  lucidiora  apparent, 
substantia,  quae  vocatur,  alba  illam  undique  cingens  colo- 
rem prae  se  fert  fusciorem. 

De  recentis  medullae  spinalis  colore  cinereo  subrubi- 
cundo in  parte  ejus  interna  obvio  si  quaeratur,  ejus  causam 
plerique  ad  hunc  diem  in  cellulis  nerveis  ponendam  esse 
existimaverunt,  ea  in  re  parvulas  molecularum  pigmenti  co- 
lore ex  flavo  rubescente  tinctarum  copias  in  majore  cellu- 
larum numero  inventas  plurimum  valere  arbitrati.  Verum» 
tamen  aliam  rei  rationem  esse,  vel  inde  eluceat,  quod  in 
cornibus  posticis,  in  quibus  nullae  omnino  nervorum  cellulae 
reperiuntur,  color  cinereus  non  decst.  Ouae  causa  nos 
impellit,  ut  primariam  coloris  cinerei  causam  in  tela  cellu- 
losa, cujus  eximia  copia  in  omnibus  hisce  medullae  spinalis 
partibus  adest,  quaerendam  esse  statuamus.  Haec  enim 
tela  quasi  fundamentalem  medullae  spinalis  massam  con- 
stituit , haec  nervorum  cellulas  tubulosque  ac  vasa  san- 
guifera  numerosa  continet,  haec,  ut  ita  dicam,  cuncta 


1)  De  medullae  spinalis  textura  elc.  Diss.  inaug.  Dorpati  I85‘2. 

consociat  atque  conjungit,  liaec  denique  substantiae  cinereae 
potiorem  partem  efficit. 

Quemadmodum  enim  in  omnibus  reliquis  corporis  super- 
ficiebus  epithelio  obtectis  sub  strato  epitheliali  telae  con- 
junctivae stratum  animadvertitur,  item  in  homine  circa  cana- 
liculum centralem  ejusdem  stratum  pro  loci , unde  segmen- 
tum petitum  est,  diversitate  vel  tenuius  vel  crassius  videmus, 
quod  neque  nervorum  cellulas  nec  tubulos,  sed  tantum  vasa 
sanguifera  continet,  atque,  microscopio  adbibito,  colore  suo 
cinereo  lucidiore  sub  adspectum  cadit.  Nonnullo  demum 
hinc  intervallo  in  tela  conjunctiva  nervorum  elementa  depre- 
henduntur. Verum  inter  telam  cellulosam,  quae  canaliculi 
centralis  epithelium  proxime  adjacet,  et  limitem  eum,  unde 
nervorum  elementa  initium  capiunt,  in  homine  massam  quan- 
dam,  quae  plantarum  telae  cellulosae  videtur  cognata  esse, 
interpositam  cernimus  J). 

Ouod  telae  cellulosae  stratum  circa  canaliculum  cen- 
tralem positum  nescio  an  nucleus  cinereus  sit,  quem  Koel- 
liker  sibi  animadvertisse  videtur.  Quin  etiam  Koelliker 
cellulas  gangliosas  adesse  opinatur,  quarum  magnam  co- 
piam in  nucleo  isto  a se  repertam  esse  dicit.  Quae  quam- 
quam re  vera  ibi  non  exstant,  tamen  fieri  potest,  ut  telae 
cellulosae  corpuscula  et  cellulae  epitheliales,  quae  et  ipsae 
ramulos  dimittunt,  si  quis,  ejusmodi  telarum  in  medulla  spi- 
nali praesentia  neglecta  omnes  cellulas  texturae  nervorum 
propriae  adnumerandas  esse  crediderit,  pro  cellulis  gangliosis 
s.  nerveis  habeantur. 

Inde  si  rationem  nervorum  spinalium  radicibus  cum  sub- 
stantiae cinereae  cellulis  intercedentem  respexerimus  atque 


I)  Vid.  hac  dr  rc ; Virchow,  Archiv  fur  patliol.  Anat.  VI,  2. 

cornua  anteriora  consideremus,  per  substantiae  albae  fissu- 
ras  piae  matris  processibus  involutas  tenues  nervorum 
fibras  undique  in  illa  cornua  intrare  videmus.  Ouae  fibrae, 
quum  minus  medullae  nerveae  contineant,  specie  sunt  minus 
fusca,  quae  fuit  causa,  cur  iis  fibrarum  cinerearum  nomen 
sit  inditum.  Dum  in  cornibus  posticis,  excepta  commissura 
cinerea  posteriore,  fibrae  una  directione  ad  circumferentiam 
tendunt,  in  cornibus  anticis  fibras,  ut  videtur,  adeo  nullo 
ordine  perplexas  atque  permixtas  invenimus,  ut  primo  ad- 
spectu,  de  earum  decursu  quid  sentias,  sane  ignores.  Si 
autem  in  utroque  talis  segmenti  transversi  cornu  anteriore 
minimum  viginti  cellulas  gangliosas  ad  distinguendum  sat  fa- 
ciles numerari  posse  reputaveris,  et,  imagine  in  piscibus 
accepta  ad  hominis  medullam  spinalem  translata , primum 
fibras  animadverteris  undique  ad  cellulas  gangliosas  passim  ' 
dispersas  transire,  deinde  eas,  ex  unaquaque  cellula  ad  par- 
tem medullae  alteram  reflexas,  commissuram  cineream  for- 
mare, denique  ad  partem  posteriorem  decursum  tenere,, 
tum  nimirum  in  promptu  est  ratio,  quam  secuti  ex  istis  velat 
turbis  nos  expedire  queamus.  Ceterum  hoc  nostrum  de 
ratione,  qua  nervorum  tubuli  cum  cellulis  contineantur,  ju- 
dicium non  solum  illa  quamquam  certa  innititur  analogia, 
verum  etiam  haud  raro  illuni  connexum  via  directa  ex- 
quirere potuimus.  Etenim  cellulae  gangliosae,  quae  ple- 
rumque in  cornibus  anticis  et  quidem  eorum  apices  versus > 
situm  obtinent,  ad  canaliculum  centralem  versus  longe  rario- 
res cernuntur,  multoque  etiam  rarius  accidit,  ut  pauca  earum 
paria  pone  canalem  delata  inveniantur.  Porro  saepius  fibram, 
e peripheria  orientem,  in  ejusmodi  cellulam  transire,  hanc  i 
vero  ad  partem  alteram  commissuram  cineream  versus  ra- 
mulum dimittere  vidimus.  Talium  commissurae  fibrarum 

fines  utrosque  in  cellulas  duorum  cornuum  anteriorum  sub- 
stantiae cinereae  transgredi,  quamvis  nobis  non  licuerit  ob- 
servare, tamen,  quum  in  piscibus  tam  perspicua  oblata  fuerit 
imago,  non  videmur  nobis  nimium  sumere,  si  eandem  ratio- 
nem hic  quoque  obtinere  nobis  persuaserimus. 

Fibram  e cellula  nervea  oriundam  in  fibram  longitudi- 
nalem substantiae  albae  transeuntem  jam  Dr.  Schilling 
imagine  expressit.  Similes  imagines  microscopicas  nos  quo- 
que compluries  observavimus,  quas  tamen,  ad  perspicuitatem 
quod  adtinet,  non  omnibus  votis  satisfacere  et  multo  minoris 
pretii  esse,  quam  in  piscibus,  ego  quoque  confiteri  debeo. 
Quas  cellulas  si  qui  viri  docti  magna  tum  formae  tum  ma- 
gnitudinis diversitate  excellere  testantur,  iis,  nostris  obser- 
vationibus innisi,  nullo  modo  assentiri  possumus,  neque  cel- 
lulas apolares  aut  in  medulla  spinali  aut  in  aliis  systematis 
nervosi  locis  exstare  concedendum  nobis  videtur. 

In  posterioribus  substantiae  cinereae  cornibus,  praeser- 
tim ad  apices  versus,  nullas  nervorum  cellulas  deprehendi- 
mus. Ouo  loco  etsi  fuerunt  qui  eas  sese  vidisse  affirma- 
rent, nos  tamen  haec  telae  cellulosae  corpuscula,  quae  dicun- 
tur, fuisse  conjectamus.  Praeter  nervorum  tubulos  in  hac 
substantia  magna  reperitur  vasorum  sanguiferorum  tenuium 
multitudo,  in  quandam  materiam  immersa,  qua  acido  muria- 
tico dilutiore  humectata,  si  microscopio  utamur  res  subje- 
ctas sufficienter  amplificante,  tum  telam  conjunctivam  stru- 
ctura carentem,  tum  fibrosam  alque  corpuscula  ei  peculiaria 
cognoscere  licet.  Substantiam  Rolandi  non  esse  nisi  telam 
cellulosam,  posterioribus  nervorum  spinalium  radicibus  pene- 
tratam, quum  microscopii  usus  tum  medullae  spinalis  evolutio 
certissime  nos  edocet. 

CAPUT  V. 

Rationum  medullae  spinali»  physiologicarum 

contemplatio. 

Si  ea,  quae  ultimis  liis  decenniis  de  doctrinis  natura- 
libus comperta  sunt,  perlustraverimus,  tam  ingentem  obser- 
vationum multitudinem,  tam  eximia  inventa  cernimus,  ut 
facere  non  possimus,  quin  summa  cum  laetitia  horum  stu- 
diorum fructus  consideremus.  Ouodsi  jam  maximam  habet 
oblectationem  observasse,  quo  modo  perpetuo  disciplinarum 
naturalium  progressu  arcana,  quae  brevi  abhinc  tempore 
omnino  inexplicabilia  videbantur,  explanata  sint,  quanto  ma- 
jorem, quaeso,  voluptatem  doctrina  nobis  afferat,  si  de 
mentis  organo,  cui  omnia  haec  inventa  accepta  referimus,, 
certiores  nos  facere  queat?  Neque  enim  ambigitur,  quin 

homo,  quamvis  saepius  ipse  inscius,  ad  illum  finem  proposi- 

\ ' 

tum  tendens  ad  innumerabiles  adductus  sit  pervestigationes, 
quibus  longo  ex  tempore  magno  animi  acumine  maximaque 
opera  insumpta  tum  totius  nervorum  systematis  rationes, 
tum  maxime  ejus  partes  centrales  disquirere  studuerit.  Et 
ex  omnium  harum,  quae  ad  hanc  diem  susceptae  sunt,  per- 
quisitionum  eventu,  ut  praeclari  observatoris  Ehrenberg 
verbis  utamur,  mirum  illud  elucet  discrimen,  quod  inter 
organi  hujus  functionem  tam  mirabilem,  tam  variam  excel- 
samque,  et  texturae  simplicitatem  insignem  animadvertitur. 
Ouae  sententia  quam  vera  sit,  ex  nostra  quoque  medullae 
spinalis  investigatione  patet. 

In  perscrutationibus  hucusque  de  externa  cerebri  stru- 

ctura  institutis,  quum  ex  forma  vel  simpliciore  vel  magis 
complicata  de  diversis  animi  facultatum  gradibus  conclusionem 
opinarentur  effici  posse,  summa  tenebantur  admiratione,  quod 
non  exiguas  isti  sententiae  controversias  objici  animadver- 
terent. Ouin  etiam  majorem  movit  mirationem,  quod  talia 
reperta  sunt  animalia,  in  quibus,  quamquam  nullum  inventum 
esset  cerebrum,  tamen  eaedem  deprehenderentur  animi  facul- 
tates, quae  iu  animalibus  cerebro  instructis.  Qua  in  re 
afferre  liceat,  insecta,  actionum  psychicarum  respectu  habito, 
piscibus,  quorum  'cerebrum  propius  ad  humanum  accedit, 
praestare.  Equidem  infitiari  non  possum,  me  nequaquam 
tantopere,  ut  permulti  contendant,  ex  diversa  cerebri  stru- 
ctura de  altiore  vel  inferiore  animalium  statu  concludendum 
esse  arbitrari.  Mihi  enim  cerebrum  non  videtur  esse  nisi 
inassa,  imprimis  ex  ingenti  cellularum  nervearum  numero 
fibrisque  ex  illis  originem  ducentibus  composita.  Itaque  in 
hisce  cellulis  altiores  functiones  tum  corporis  tum  animi 
repositae  sunt.  Quae  cellulae  utrum  in  unam  catervam, 
pluresve  easque  majores  collectae  sint,  an  per  totum  corpus 
dispersae  reperiantur,  tanti  non  interest,  dummodo  facultas, 
qua  praeditae  sunt,  eadem  maneat.  Qua  de  causa  totius 
quaestionis  cardo  in  eo  vertitur,  ut  certo  eruatur,  quaenam 
harum  cellularum  inter  se  ratio  sit,  quaeque  iis  cum  fibris 
dimissis  relatio  intercedat. 

Itaque  animos  ad  has  cellulas  advertamus.  Ad  nostram 
usque  aetatem  ganglia,  quae  dicuntur,  apolaria,  unipolaria, 
bipolaria  et  multipolaria  statuerunt,  nulla  tamen  diversis  his 
formis  diversa  functione  physiologica  attributa. 

Nos,  quantum  ex  observationibus  a nobis  institutis 
apparuit,  cellulas  gangliosas  s.  nerveas  in  hos  ordines  redi- 
gendas esse  censemus. 

Il 

1)  Unipolares,  tjuac  sunt  organicae  seu  sympathicae, 

2)  bipolares,  quae  sunt  cellulae  gangliosae  sensitivae, 

3)  quadripolares , quae  sunt  cellulae  gangliosae  motibus 
reflexivis  inservientes, 

4)  multipolares,  quae  sunt  cellulae  gangliosae,  in  quibus 
voluntas  est  posita. 

Cellulae  gangliosae , quas  in  ordine  tertio  reposuimus, 
praecipue  in  animalium  vertebratorum  medulla  spinali  inve- 
niuntur; quas  quamvis  quintum  ramulum  dimittere  posse 
crediderim,  tamen  in  piscibus  eum  nunquam  certo  obser- 
vare potui. 

Cellulae  gangliosae  in  classe  quarta  relatae,  quae  actio- 
nes psychicas  sibi  vindicant,  in  homine  et  in  animalibus 
vertebratis  ordinum  superiorum  praecipue  in  cerebro  insunt, 
inter  se,  uti  videtur,  connexae. 

Quum  autem  in  animalibus  invertebratis,  quibus  actiones 
psychicae  neutiquam  sunt  denegandae,  nervorum  cellulae 
in  eorum  gangliis  contentae  easdem  partes  sustineant  neeesse 
sit,  quas  in  animantibus  ordinum  altiorum  cellulae  cerebrales 
agunt;  quum  inde,  id  quod  cum  modo  dictis  facile  congruit, 
praeclarae  scrutationes  a Bruch  et  Leydig  ])  factae  in 
hirudinibus  docuerint  cellulas  gangliosas  sympathicis  magni- 
tudine praecellere  pluribusque  instructas  esse  ramulis,  non 
videatur  nimium,  sumere,  majorem  cellularum  multipolarium 
multitudinem,  in  homine  et  animalibus  vertebratis  ordinum 
superiorum  in  cerebro  confertam,  in  animantibus  minus  evo- 
lutis, cavo  cranii  magis  magisque  derelicto,  in  medulla  spinali 

I 

exstare,  ac  denique  in  infimis  animalium  classibus  per  totum 
corpus  passim  dispersam  reperiri. 


I)  Zeitschrift  f.  wjss.  Zool, 

Cui  sententiae  addicti  adducimur,  ut  admoneamus,  nos 
quidem  doctrinam  de  animo  in  medulla  spinali  sito,  cujus 
nuper  defensor  exstitit  Pflueger1),  si  a conclusionibus 
praeproperis  ab  auctore  prolatis  discesserimus,  in  universum 
tamen  leniore,  quam  hodie  plerumque  solent,  judicio  con- 
templari, neque  eam  omnino  refutandam  atque  rejiciendam 
esse  credere.  Ut  vero  cellulas  gangliosas  pro  nervorum 
actionis  quasi  centris  habeamus,  nunc  quidem  tanto  facilius 
perpellimur,  quod  principalem  nervorum  substantiam,  axis 
cylindrum  dico,  ex  eadem,  atque  cellulas  gangliosas,  massa 
consistere,  earumqne  re  vera  continuationem  esse  novimus. 

Hinc  ea  quoque  res  explicari  potuerit,  quod  etiam  nervis 

/ 

a centro  separatis  actio  ipsis  peculiaris  aliquamdiu  perdurat. 

Ceterum,  quum  Car  olus  Bell  illius  legis  inveniendae 
dederit  ansam,  qua  nervorum  spinalium  radices  virtute  sen- 
sitiva atque  motoria  excellere  constat,  inde,  ut  mea  fert  opi- 
nio, repetenda  est  causa,  cur,  saltem  ad  nostram  aetatem, 
plerique  observatores,  qui  in  medullae  spinalis  functiones 
indagandas  incubuerunt,  eandem  rationem  sibi  ineundam  esse 
censuerint.  Cui  rationi  tamen  id  vertendum  est  vitio,  quod 
et  rationes  anatomicae  atque  histologicae  justo  minus  re- 
spectae sunt,  et  argumentis,  quae  a periculis  animalibus 
adhibitis  petierunt,  nimium  attributum  est  auctoritatis.  Visi- 
sectiones  enim,  nisi  disquisitionibus  anatomicis  eas  temperes 
atque  moderere,  quam  multis  erroribus  causam  afferre  pos- 
sint,  adeo  inter  omnes  constat,  ut  plura  de  iis  disserere 
supervacaneum  videatur. 

Nihilo  secius  tamen  experimentum  physiologicum,  si 
quidem  cum  cura  et  circumspectione  instituatur,  perscru- 


I)  Die  sensorischen  Functionen  des  Riickenmarks  etc.  Berlin  1853. 

tationi  anatomicae  viam,  quae  sequenda  sit,  indicare  posse, 
non  est,  quod  negemus.  Nos  igitur  complura,  quae  experi- 
mentis de  medullae  spinalis  officio  ad  liquidum  perducta 
sunt,  explorationibus  anatomicis  supra  propositis  confirmata 
atque  fulta  esse  judicamus,  ex  quibus  ut  amplius  conclu- 
siones deducat  lectori  benevolo  relinquendum  ratus,  nonnisi 
nonnullarum  rerum  mentionem  inferendam  existimo. 

Ad  albam  medullae  spinalis  substantiam  quod  adtinet, 
eam  pro  commissura  inter  cerebrum  medullaeque  spinalis 
ganglia  motibus  reflexivis  inservientia  haberi  posse  asseri- 
mus, quo  fit,  ut  infra  incisionem  per  substantiam  albam, 
quamvis  a cerebro  nullus  amplius  exhibeatur  effectus,  tamen 
motus  reflexivi  et  exsistant  et  perdurent. 

Dum  in  unamquamque  cellulam  gangliosam  motibus 
reflexoriis  destinatam  una  fibra  anterior,  altera  posterior, 
tertia  fibra  commissurae  intrant,  plerisque  in  piscibus  quar- 
tum conspicitur  filum,  sursum  ad  cerebrum  porrectum.  Cujus 
fibrae  effectum  sumere  debemus  hunc,  ut  centrum  cerebrale 
et  petere  et  fugere  valeat,  quae  conclusio,  dubium  non  est, 
quin  summi  habenda  sit  momenti.  Omnium  primus  Du 
liois-Reymond  nervorum  fibrae  statum,  quem  dicit,  electro- 
tonicum  perscrutatus  ad  quaestionem  jam  pridem  agitatam, 
qua  disquirebatur,  utrum  nervi  simul  centrum  petere  atque 
fugere  possent,  an  alterutram  modo  vim  haberent,  ita  respon- 
dit, ut  priorem  sententiam  affirmaret,  qua  in  re  tamen  ipse 
concessit,  dum  vita  normam  sequeretur,  duplicem  illam  ner- 
vorum vim  in  usum  non  converti.  Nos  hoc  viri  docti  pla- 
citum etiam  argumento  anatomico  fulsimus,  eo  tamen  inter- 
cedente discrimine,  ut  fibras  albae  medullae  spinalis  sub- 
stantiae proprias  non  solum  duplici  illa  vi  instructas  esse, 
verum  etiam  in  quavis  motione  a voluntate  pendente  vel 


quovis  seusu  agentibus  rebus  externis  excitato  re  vera  uti 
contendamus. 

Hoc  loco  impellit  me  animus,  ut  hanc  duplicem  nervo- 
rum actionem  in  nonnullis  elementis  medullae  spinalis  ad 
phaenomena  quaedam  pathologica  explicanda  nonnihil  con- 
ferre admoneam. 

Jam  mature  naturalis  quidam  instinctus  hominem , si 
qua  corporis  pars,  uti  surarum  musculi,  spasmis  corripere- 
tur, eo  adduxit,  ut  ejus  partis  cutem  fricaret,  spasmos  leni- 
turus. Altera  ex  parte  dolores  musculorum  contentionibus 
voluntariis,  saltem  dum  hae  durant,  si  non  omnino  tolli,  at 
diminui  certe  cognitum  habemus.  Quae  antagonismi  phae- 
nomena in  nervorum  sphaera  obvia,  quum  ad  hunc  diem 
omnino  viderentur  inexplicabilia,  observatione  supra  proposita 
intelligi  atque  perspici  queunt.  Ouamvis  enim  fibrae  medul- 
lae spinalis  vis  cellerrime  sine  dubio  ex  una  directione  in 
alteram  mutetur,  tamen,  ut  uno  eodemque  temporis  momento 
simul  centrum  petat  indeque  fugiat,  nullo  modo  fieri  potest. 
E contrario,  quidquid  nervi  actionem  ad  alteram  directionem 
vertit  vel  auget,  ejus  ad  regionem  contrariam  vim  vel  dimi- 
nuit vel  prorsus  tollit.  Ouodsi,  surarum  musculis  spasmo 
correptis,  cute  perfricanda  nervos  sensitivos  excitaverimus, 
eorumque  vim  per  albam  medullae  spinalis  substantiam  ad 
centrum  converterimus,  vis  altera,  quae  ad  spasmos  provo- 
candos valuit,  remittat  ipsique  spasmi  finem  capiant  necesse 
est.  Eadem  ratione,  quod  experientia  docuit,  explanare 
potuerimus,  musculis  voluntate  commotis  dolores  in  nervis 
sensitivis  perceptos  decrescere. 

9 

Inde,  secundum  quas  texturae  rationes  neiVorum  effe- 
ctus medulla  spinali  a parte  postica  ad  anteriorem,  nec  non 

ope  commissurae  ex  altero  latere  ad  alterum  propagetur, 
observationibus  supra  prolatis  satis  est  demonstratum. 


Denique,  si  paucis  ac  breviter,  quae  ex  investigationibus 
nostris  repeti  possint  conclusiones,  exponere  conemur,  ad 
medullae  spinalis  piscium  structuram  quod  adtinet,  haec  fere 
statuere  liceat : 

1)  Omnes  nervorum  spinalium  fibras,  quae  in  medul- 
lam spinalem  intrent,  cum  cellulis  gangliosis  esse  conjunctas. 

2)  Ad  quamque  cellulam  gangliosam  unum  filum  ex 
radice  spinali  anteriore,  alterum  ex  posteriore,  tertium  com- 
missurae ab  altera  medullae  spinalis  parte  extendi. 

3)  Ab  unaquaque  medullae  spinalis  cellula  filum  ad 
cerebrum  tendere,  substantiam  albam  formans. 

4)  Fundamentalem  medullae  spinalis  massam  fibras 
cellulasque  continentem  telam  conjunctivam  esse,  quae,  ma- 
xima copia  circa  canaliculum  centralem  posita  multisque 
vasis  referta,  cinereum  substantiae  colorem  efficiat. 

5)  Substantiam  gelatinosam  s.  Rolandi  telam  con- 
junctivam esse. 

6)  Cellulas  tum  in  cornibus  posticis  tum  in  substantia 
Rolandi  circumjecta  inventas  telae  conjunctivae  corpuscula, 
quae  vocantur,  esse. 

7)  Axes  cylindratos  forma  esse  rotundos,  eademquc, 
qua  cellulas  nerveas,  substantia  constare. 

8)  Axes  cylindratos  in  substantia  cinerea  peculiari 
ipsis  membrana  instructos  esse,  quae,  etiam  cellulas  nerveas 
cingens,  a massa  fundamentali  e tela  conjunctiva  composita 
sit  separata. 

9)  In  petromyzontos  et  ammocoetae  medulla  spinali 
non  esse  axes  cylindratos  nisi  nudos,  tela  cellulosa,  in  qua 
positi'  sunt,  nullum  proprium  involucrum  eflormante. 

10)  In  piscibus  hisce  proxime  fibris  latissimis  cellulas 
gangliosas  rotundas  reperiri , ramos  multifariam  divisos 
dimittentes. 

11)  Etiam  in  utroque  hoc  piscium  genere  nervorum 
spinalium  radices  quum  anteriores  tum  posticas  inveniri. 


Explicatio  iconum. 

■ 

Imagines  res  ferme  centies  amplificatas  exhibent. 

Tab.  I. 

Fig.  I.  Segmentum  transversum,  e media  gadi  lotae  medulla  spinali 
petitum. 

A.  Fissura  anterior.  Inest  tela  cellulosa,  piam  matrem  continuans. 

B.  Tela  cellulosa,  circa  canaliculum  centralem  posita,  cum  piae 
matris  processibus  et  ad  fissuram  anteriorem  et  ad  posticam 
porrectis  connexa,  nec  non  ipsa  multos  parietes  intergerinos 
usque  ad  circumferentiam  formans. 

C.  Canaliculus  centralis  cellulis  epithelialibus  circumdatus. 

D.  Fissura  posterior,  tela  cellulosa  impleta,  quae  tamen  ad  peri- 

pheriam  versus  in  plurimos  fasciculos  adspectu  pulcherrimos 
dividitur.  4 

E.  Radices  nervorum  spinalium  anteriores. 

F.  Cellulae  nerveae,  quae,  quum  ad  tres  regiones  ramulos  dimittant, 
in  segmentis  transversis  plerumque  forma  sunt  triangulari. 
Constant  e massa  subtilissime  granulata,  nucleoque  cum  nucleolo 
instructae  sunt. 

G.  Commissura  cinerea,  fibris  nerveis,  quae  utrumque  medullae 
spinalis  dimidium  conjunguut,  formata.  Quae  fibrae  solae  me- 
rito fibrarum  medullae  spinali  immanentium  nomine  appellantur. 

H.  Ramuli  e cellulis  partem  posticam  vtysus  ad  nervos  spinales 
posteriores  dimissi. 

I.  Vasa  sanguifera  tela  cellulosa  circumdata  corpusculisque  repleta. 

K.  Tela  cellulosa  accumulata,  speciem  substantiae  Ilolaudi  prae- 
bens, in  qua  tela,  microscopio  res  admodum  amplificante  usi, 
vasa  sanguifera  et  corpuscula  telae  cellulosae  propria  con- 
spicimus. 

L.  Substantia  quae  dicitur,  alba  e fibris  longitudinalibus  transver- 
sim  persectis  constans. 

Fig.  II.  Segmentum  longitudinale,  e salmonis  salaris  medulla  spi- 
nali, idque  non  procul  a medulla  oblongata  petitum,  sectione 
a parte  anteriore  sinistraque  ad  posticam  dextramque  per  me- 
dullam spinalem  eadem  directione,  qua  fibrae  radicum  anteriorum 
decurrunt,  facta. 

A.  Vasa  sanguifera  corpusculis  repleta.  Etiam  superne  in  tela 
cellulosa  ramuli  vasorum  sanguiferorura  inveniuntur. 

B.  Tela  cellulosa  canalisque  centralis. 

C.  Canaliculus  centralis  utrimque  strato  epithelii  cylindracei 
obductus. 

D.  Cellulae  gangliosae. 

E.  Fibrae  substantiae  albae  longitudinales,  a cellulis  originem 
trahentes  atque  ad  cerebrum  adseendentes. 

F.  Fibrae  radicum  medullae  spinalis  anteriorum,  quae  fibrae, 
substantiam  albam  penetrantes,  in  cellulas  gangliosas  transeunt. 

G.  Pia  mater. 

Tab.  II. 

Fig.  III.  Segmentum  c centro  medullae  spinales  petromyzontos  flu- 
viatilis per  longitudinem  factum.  Unum  dimidium  est,  idque 
dextrum. 

A.  Tela  cellulosa  inter  latas  medullae  spinalis  fibras  interposita, 
quae  in  eo  est,  ut  diversos  evolutionis  gradus  percurrat. 

B.  Tela  cellulosa,  inter  cellulas  interjecta,  in  qua  multa  invenimus 
corpuscula  ipsi  propria. 

C.  Fibrae  latissimae. 

1).  Cellulae  gangliosae,  quae  bipolares  udentur,  proxime  fibras  la- 
tissimas sitae,  quarum  ramus  uterque  in  innumeram  ramulorum 
tenuissimorum  multitudinem  dividitur.  E cellula  suprema  ramu- 
lum, cum  cellula  gangliosa  fusiformi  communicantem,  exire  vides. 

E.  Fibrae  latitudinis  mediae. 

F . Cellula  gangliosa  fusiformis,  in  qua  media  nucleus  est  cum  nucleolo. 

a)  Fibra,  quae,  posticam  medullae  spinalis  radicem  formans,  e 

cellula  proficiscitur. 

b)  Ramulus,  qui,  antequam  in  anteriores  radices  spinales  intret, 

proxime  ipsam  cellulam  praecisus  est. 

c)  Fibra  commissurae. 

d)  Ramulus  ad  persequendum  difficillimus,  quem  semel  cum  ra- 

mulo cellulae  gangliosae  rotundae,  in  media  medullae  spina- 
lis parte  positae,  communicare  vidi. 

e)  Fibra  e cellula  orta  ac  continuo  sursum  adscendens. 

G.  Fibrae,  sursum  adscendentes,  substantiae  albae  in  aliis  pisci- 
bus obviae  respondentes. 

Fig.  IV.  Segmentum  transversum,  per  salmonis  salaris  medullam 
spinalem,  fere  2 poli,  a cerebro,  factum. 

A.  Fissura  anterior.  1 

B.  Fissura  posterior. 

C.  Canaliculus  centralis,  epithelio  cylindraceo  cinctus. 

D.  Tela  cellulosa  canaliculum  centralem  circumiens,  in  anteriorem 
posticamque  medullae  spinalis  fissuram  processus  dimittens. 

E.  Radix  anterior. 

F.  Fila  commissurae. 

G.  Ramuli  ad  partem  posticam  exeuntes,  qui  posticas  radices  spi- 
nales formant. 

H.  Tela  cellulosa. 

/.  Fibrae  substantiae  albae  sursum  adscendentes,  transverse 
persectae. 

K.  Vasis  sanguiferi  per  transversum  dissedi  lumen, 

L.  Cellulae  gangliosae. 

Tab.  III. 

Fig.  V.  Segmentum  transversum  ex  medulla  spinali  accipenseris 
sturionis,  pondere  240  libras  superantis,  atque  orgyiain  (Faden) 
amplius  longi,  petitum,  cujus  crassitudo  tamen  crassitiei  esocis 
lucii  mediae  magnitudinis  non  praestabat.  Sectio  fere  3 pol- 
licibus infra  eum  locum,  quo  cerebri  nervi  initium  capiunt, 
facta  est. 

A.  Fissura  anterior. 

B.  Fissura  posterior. 

C.  Canaliculus  centralis,  cellulis  epithelialibus  cylindraceis  cir- 
cumdatus* 

D.  Tela  cellulosa  canaliculum  centralem  cingens. 

E.  Tela  cellulosa  ope  processus  tenuis  cum  tela  cellulosa  canali- 
culum centralem  cingente  cohaerens,  cornu  anteriori  in  anima- 
libus superiorum  ordinum  obvio  analoga. 

F.  Cellulae  gangliosae,  in  illa  tela  cellulosa  silae. 

a ) Ramulus  ad  partem  anteriorem  tendens. 

b)  Ramulus  ad  partem  posteriorem  pertinens. 

c)  Fibra  commissuram  anteriorem  formans. 

G.  Pia  mater. 

H.  Fibrarum  ad  cerebrum  adscendentium  segmenta  transversa. 

Fig.  VI.  Segmentum  transversum  ex  parte  media  medullae  oblon- 
gatae petromyzontos  fluviatilis  petitum. 

A.  Fissura  anterior,  solo  microscopio  conspicua,  ac  telae  cellu- 
losae plena. 

B.  Fissura  posterior. 

C.  Canaliculus  centralis. 

D.  Tela  cellulosa,  in  qua  nervi  ac  nervorum  cellulae  insunt. 

F.  Fibrarum  longitudinalium  latarum  segmenta  transversa,  qnae 
non  sunt  nisi  axes  cylindrati  nudi. 

G.  Involucra,  axes  cylindratos  cingentia,  sed  cum  tota  medullae 
spinalis  massa  fundamentali  cohaerentia. 

//.  Cellulae  gangliosae  cum  nucleis. 

a ) Ramulus  in  radicem  spinalem  anteriorem  transiens. 
b~)  Ramulus  in  radicem  spinalem  posticam  transgrediens. 
c)  Filum  commissurae. 

I.  Segmenta  transversa  Abrarum  longitudinalium,  plerumque  ad- 
modum tenuium,  interdum  majorum. 

Fig.  VII.  Segmentum  transversura  per  alterum  dimidium  ventri- 
culi quarti,  superne  non  occlusi,  petromyzontos  fluviatilis  factum. 

A.  Fissura  anterior. 

B.  Pia  mater. 

C.  Epithelium  cylindraceum , internam  ventriculi  quarti  faciem 
obducens. 

D.  Fibrae  longitudinales  transversim  persectae. 

F.  Tela  cellulosa,  qua  efficitur,  ut  haec  medullae  oblongatae 
portio,  cellulas  gangliosas  continens,  colore  lucidiore  tincta 

appareat.  Hic,  microscopio  res  admodum  amplificante,  cor- 
puscula telae  cellulosae  peculiaria  inveniuntur. 

F.  Cellulae  gangliosae. 

a)  Ramulus  radicibus  spinalibus  anticis  conferendus. 

b ) Ramulus  sub  epithelio  ad  partem  externam  pertinens,  ad  G 

in  conspectura  veniens  atque  nervorum  spinalium  radicibus 
posticis  analogus  habendus. 

c ) Ramulus  commissurae  formandae  destinatus. 

G.  Nervorum  fasciculus,  posticis  nervorum  spinalium  radicibus 
analogus. 

Sententiae  controversae. 


1.  Faciei  forma,  secundum  quam  populi  in  diversa  genera 

distingui  solent,  a terra  patria,  in  qua  populus  quis- 
que primum  habitaverit,  est  repetenda. 

2.  Optima  ratio,  qua  scarlatinae  malignitas  praecaveatur, 

ejus  inoculatio  est. 

3.  Doctrina  de  syphilide,  qualis  nunc  est,  quum  omni  careat 

fundamento  ex  arte  petito,  tota  est  retractanda. 

4.  Omnium  medicaminum  ad  syphilidem  impugnandam  usita- 

torum optimum  est  hydrargyrum  solubile  Ilalmemanni. 

5.  Nulla  ars  generi  humano  et  certiorem  utilitatem  et  ma- 

jorem felicitatem  potest  adferre,  quam  ars  medica. 

6.  Somnia  non  semper  vana  sunt. 

7.  Diversas  piscium  species  ex  nulla  corporis  parte  per  se 

tam  certo  definire  licet,  quam  ex  medullae  spinalis 
segmento  transverso  via  microscopica  investigato. 

8.  Ischiadis  symptomatologia , quae  a Canstatt  multisque 

aliis  auctoribus  profertur,  falsa  est. 

9.  E numero  remediorum  ad  curandam  syphilidem  adhibi- 

torum kali  jodatum  primo  quoque  tempore  est  exi- 
mendum. 

